Σουφλί / Έβρος ..: Ευρωπαϊκή Λύση στο Χρέος; Arrivederci Roma!\nΕυρωπαϊκή Λύση στο Χρέος; Arrivederci Roma!\n"Ce sta 'na leggenda romana, legata a 'sta vecchia fontana, per cui se ce butti un soldino, costringi er destino a fatte tornà..."\n"Υπάρχει ένας μύθος στη Ρώμη, που λένε γι' αυτό το παλιό συντριβάνι, αν ρίξεις μια δεκάρα, η Μοίρα πίσω θα σε ξαναφέρει...". (παλιό τραγουδάκι του '50)\nΕδώ είμαστε πάλι φοβερέ αναγνώστη μου! Πίσω στα παλιά. Τι κι αν γράφτηκαν τόσα και τόσα άρθρα, τι κι αν έγιναν τόσες και τόσες συσκέψεις τεχνοκρατών, πολιτικών, πανεπιστημιακών, αγανακτισμένων. Η κρίση χρέους είναι εδώ! Και όπως μας λέει το τραγουδάκι:"αν ρίξεις μια δεκάρα, η Μοίρα πίσω θα σε ξαναφέρει..." όχι όμως απλώς για να ξαναδείς τη Φοντάνα Ντι Τρέβι, αλλά για να ρίξεις κι άλλα χρήματα γιατί όπως βλέπεις η μια δεκάρα δε φτάνει!\nΤα ίδια έπαθε και η Ευρώπη! Έριξε μια δεκαρούλα στο δίχως πάτο βαρέλι του χρέους και μαζί έκανε και μια ευχή κλείνοντας τα ματάκια της, να μην ξαναζήσει τέτοιο εφιάλτη. Η μια δεκαρούλα όμως δεν έφτασε. Και τώρα θα ξαναζήσει πιο άγρια, πιο βίαια και πιο βαθιά την κρίση του χρέους με "όχημα" αυτή τη φορά την γείτονα Ιταλία! Εμείς βεβαίως σου λέγαμε...εδώ! Γενικώς διάβαζε, κάνει καλό! Ειδικώς, το game είναι τόσο μεγάλο που κανείς δεν είναι "too big to fail"! Και ποιο είναι το game; Μα πάλι τα ίδια θα λέμε; Τάχω γράψει τόσες φορές. Θα σου πω μόνο τα συμπεράσματα σήμερα για να είσαι ενήμερος κι άμα θέλεις λεπτομέρειες, απλά διάβασε τι γράφαμε όλο τον προηγούμενο χρόνο και λίγο πιο πριν!\nΠου πάει λοιπόν το πράγμα:\nΗ Ευρώπη δε θα σώσει κανέναν όχι γιατί δε θα ήθελε αλλά γιατί δεν μπορεί. Απλώς δεν έχει το χρήμα που χρειάζεται. Δε θέλει να τυπώσει νέο χρήμα γιατί θα την πάρει και θα την σηκώσει ο πληθωρισμός που θα ροκανίσει κι άλλο τα εισοδήματα των πολιτών της Βόρειας Ευρώπης (της Νότιας δεν έχουν εισοδήματα πλέον!) και επιπλέον δε θέλει να δανειστεί το ποσό που χρειάζεται γιατί τότε θα σηκώσει τα επιτόκια δανεισμού και των "καλών" χωρών που τώρα παίζουν το ρόλο του δανειστή (βλέπε Γερμανία, Φινλανδία κλπ). Άστους να κουρεύονται λοιπόν, δεν έχουν μία! Δεν υπάρχει σάλιο που θα έλεγε κι Λοβέρδος.\nΓιατί ζορίζεται η Ευρώπη μαζί μας με Μνημόνια και κόντρα Μνημόνια; Είπαμε για να "τσιμπίσει" φτηνά ακίνητη περιουσία και άλλες αξίες - τι φτηνά; υποτιμημένα λέμε! - ώστε οι φουσκωμένες με δημόσιο χρήμα ευρωπαϊκές τράπεζες να γράψουν υπεραξίες και να ξανακυλίσουν το χρήμα που πήραν το 2008 από την κρίση των subprimes, προς τις βορειοευρωπαϊκές αγορές. Δεν είναι "συνομωσία", είναι λογιστικά τερτίπια. Η Ελλάδα δεν μπορεί να αποφύγει το πρόβλημα χρέους και την επιδείνωσή του χωρίς χρήμα. Οι Ευρωπαίοι δεν έχουν χρήμα. Το παιχνίδι για την Ελλάδα έληξε.\nΌσα ακούς αυτές τις μέρες και θα ακούσεις περί "προσπάθειας συμμετοχής του ιδιωτικού τομέα" και άλλες αηδίες δεν είναι παρά ωραιοποιημένη η εικόνα μιας αναδιάρθρωσης. Κοινώς ξέχνα τις αγορές για πολλά χρόνια και ετοιμάσου για ύφεση, ανεργία και άλλα μέτρα. Πολύ απλά είναι τα πράγματα και μην παραμυθιάζεσαι: χωρίς πρόσβαση στις αγορές δεν έχει φτηνά επιτόκια και ρευστότητα άρα όχι δάνεια προς τις επιχειρήσεις άρα όχι ανάπτυξη άρα ανεργία άρα ύφεση και βάλε και δικά σου. Κι άσε και τον Παπανδρέου να παραμιλάει για ευρωομόλογα και παρλαπίπες και το Σαμαρά για ανάπτυξη που θα έρθει από τη μείωση του ΦΠΑ και μπαρούφες. Ανάπτυξη ίσον επενδύσεις και επενδύσεις ίσον δάνεια. Φρέοκο χρήμα χρειάζεται κι όχι ανακυκλούμενο. Τα άλλα κάντα μου πακέτο να τα φάω σπίτι.\nΚάθε χώρα που προστίθεται στο "κλαμπ" πολύ απλά επιτείνει το συνολικό πρόβλημα. Αυτό δεν οδηγεί σε "πίεση" να εφεύρει η Ευρώπη - ποια Ευρώπη; κανά τεσσάρι-πέντε μείνανε εκτός του "στοχάστρου" των αγορών - τη "μαγική λύση" όπως κι αν την ονομάζεις (ευρωομόλογο, ευρωπαϊκό ΥΠΟΙΚ ό,τι θες) και να στην εφαρμόσει ώστε να σωθεί το σύστημα. Βάλε καλά στο μυαλό σου πως αυτό που χρειάζεται είναι χρήμα. Τίποτα άλλο. Χρήμα και μόνο. Έχει χρήμα το σύστημα; Όλα πάνε καλά. Τώρα που έχει σφίξεις, το συζητάμε, το ξαναβλέπουμε κανά χρόνο τώρα και πάμε για δεύτερο. Τώρα ήρθε η σειρά της Ιταλίας. Αύξηση του κόστους δανεισμού σε μια χώρα με τα μεγέθη της Ιταλίας κανονικά θα έπρεπε να σημάνει "συναγερμό" μέσα σε μιλισεκόντ και ανοίξουν οι "κάνουλες" της ρευστότητας ώστε να "σβήσουν" τη "φωτιά" της αύξησης κόστους χρήματος. Δεν έγινε. Αντ' αυτού πλακωθήκανε οι Ευρωπαίοι στις συζητήσεις και στα γεύματα εργασίας. Γι' αυτό σου λέω: χρήμα μηδέν. Πολιτική βούληση να ληφθούν αποφάσεις περί νέου χρήματος πάλι μηδέν γιατί ποιος θα βγει στους ψηφοφόρους του να τους πει:" τυπώνω χρήμα να χάσετε εσείς να σωθούν οι Νότιοι;" οι "Αληθινοί Φινλανδοί"; Ας μειδιάσω!\nΤο παιχνίδι χοντραίνει. Οι αγορές "δοκίμασαν" την Ευρώπη ένα χρόνο τώρα, κατάλαβαν ότι χρήμα δεν υπάρχει και μάλλον αποφάσισαν να τα δώσουν "όλα". Όχι με τη μια...σιγά-σιγά! Αλλά πάντως το αποτέλεσμα παραμένει το ίδιο, οπότε...Arrivederci Roma!\nΑναρτήθηκε από Ανώνυμος στις 12:34 π.μ.\n▼ Ιουλ 12 (7)\nΗ Περιφέρεια Ανατολικής Μακεδονίας – Θράκης τίμησε...\nΣε 3 δόσεις ο ΦΠΑ από τέλη Ιουλίου\nΣχεδίασε το δικό σου Τ-shirt\nΨευτιά και εξαπάτηση\n“Έφτασε η ώρα της κρίσεως” Δραματική επιστολή του ...\nΗ προεδρία της Επιτροπής Βαλκανίων και Μαύρης Θάλα...


Hitman: Η No1 μουσική επιτυχία που βασίστηκε σε έναν gaming χαρακτήρα | LiFO\nHitman: Η No1 μουσική επιτυχία που βασίστηκε σε έναν gaming χαρακτήρα\nΓιώργος Ψωμιάδης 15.2.2021 | 10:47\n15.2.2021 | 10:47\nΤο κανάλι του 19χρονου Γιώργου Χρόνη (ItsOnlyskillz) στο YouTube είναι ένα από τα πιο ανερχόμενα gaming channels στην Ελλάδα. Μέσα στον ενάμιση χρόνο λειτουργίας του κατάφερε να ξεπεράσει τους 300.000 συνδρομητές.\nΜέχρι πρότινος, αυτό που μπορούσε κανείς να δει εκεί ήταν video και live streams για παιχνίδια, με τα οποία δίνουν ραντεβού οι εκατοντάδες χιλιάδες θεατές του. Πριν από μερικές μέρες, ένα trap κομμάτι, συνοδευόμενο από ένα ιδιαίτερο clip, έκανε ξαφνικά την εμφάνισή του, σκαρφαλώνοντας μέσα σε λίγες μέρες στο Νο1 των τάσεων. Αυτό που το έκανε ξεχωριστό είναι ότι βασιζόταν σε όλα του τα επίπεδα σε έναν gaming χαρακτήρα.\nΌσο gaming και να παίξεις, για να βγάλεις τέτοιο αποτέλεσμα, θέλεις τη συμβουλή από τον καλύτερο και την καθοδήγηση από κάποιον που αυτή είναι η ειδικότητά του.\nΒαγγέλης Ζαμαντζάς: Μια μέρα έλαβα μια κλήση από τον ItsOnlySkillz, που μου είπε ότι θα βγάλουμε ένα trap τραγούδι. Δεν είχαμε σκεφτεί ακόμη ποια θα ήταν η θεματολογία, αλλά ξέραμε τους συντελεστές και ότι θα επενδύαμε χρόνο για να το φτιάξουμε. Είχε μια πολύ καλή βάση και δόθηκε το πράσινο φως από τη δική μου πλευρά ως μάνατζερ.\nΈτσι ξεκίνησαν να δουλεύουν τα παιδιά πιο έντονα. Ο ItsOnlySkillz καταλαβαίνει τι νιώθουν οι υπόλοιποι GenΖ και τι τους εκφράζει, οπότε όλο αυτό μπόρεσε να το περάσει στον iLLEOo, κι έτσι ξεκίνησε να γίνεται αυτό το κομμάτι.\nNightgrind: Ο iLLEOo μου είπε ότι με χρειάζεται για να φτιάξω μια παραγωγή. Πήγα στο στούντιο, όπου έγραφαν το κομμάτι και το είχαν επεξεργαστεί. Δεν ήξερα γιατί με ήθελε. Ακούω το κομμάτι και λέω «ποιος είναι αυτός;». Μου πήρε δεκαπέντε λεπτά να κάνω το beat.\nΌταν άκουσα τι έφτιαξα και τις φωνές του ΙtsOnly από πάνω, είπα ότι είναι κάτι πολύ ωραίο. Βγήκε πάρα πολύ καλό το αποτέλεσμα με τη βοήθεια των παιδιών από το Yafka και τον συντονισμό του ILLEOo, γιατί είναι πάρα πολύ καλός παραγωγός. Και η αλήθεια είναι ότι και ο ΙtsOnly, για πρώτο κομμάτι, ήταν πάρα πολύ καλός. Σε κάποιους είναι έμφυτο, τους βγαίνει πολύ φυσικά μπροστά στο μικρόφωνο, τους λες μια ιδέα και πώς θα την κάνουν και να την κάνουν αμέσως. Είναι πειθαρχημένος και φάνηκε.\nΣτον μουσικό τομέα, ως iLLEOo, δεν με απασχολεί, στον τομέα του παραγωγού, όμως, παίζει τεράστιο ρόλο το πού απευθύνεσαι. Διαμορφώνουμε το κομμάτι έτσι ώστε να περάσει στα πιτσιρίκια χωρίς να δημιουργεί ένα άσχημο πρότυπο. Φωτ.: Πάρις Ταβιτιάν/LIFO\nΟ δικός μου ρόλος ήταν να δημιουργήσω το κομμάτι πάνω στην ιδέα του ItsOnlySkillz, που ξέρει καλά τι θέλει ο κόσμος και το κοινό του. Προσπαθήσαμε να φέρουμε κι άλλο κοινό μέσω της μουσικής, να διευρύνουμε τους ορίζοντες. Στην αρχή το κάναμε για πλάκα, όταν είδαμε πού μπορεί να φτάσει, όμως, το πήγαμε σοβαρά, το προχωρήσαμε, το κάναμε πολύ οργανωμένα και πέτυχε.\nΕγώ δεν ήμουν έτοιμος να αποτυπώσω στο κομμάτι ό,τι παίζει τώρα στο «Grand Theft Auto». Χρειαζόμουν τη βοήθεια του ItsOnlySkillz. Μου έδωσε τις ιδέες και τις έκανα στίχο. Δεν θα μπορούσα να αποτυπώσω ακριβώς τι θέλει να δει το πιτσιρίκι. Οπότε, όσο gaming και να παίξεις, για να βγάλεις τέτοιο αποτέλεσμα, θέλεις τη συμβουλή από τον καλύτερο και την καθοδήγηση από κάποιον που αυτή είναι η ειδικότητά του.\nTo κοινό και τα lyrics\nItsOnlySkillz: Ήξερα ότι τo κοινό του gaming ταυτίζεται σε ένα μεγάλο ποσοστό με το κοινό αυτού του μουσικού είδους. Όσον αφορά το feedback που πήρα, οι περισσότεροι δεν το περίμεναν, έμειναν με το στόμα ανοιχτό. Εν τέλει, άρεσε σε όλους.\nΣτην πρεμιέρα, όλοι νόμιζαν ότι ήταν ένα κλασικό βίντεο, όπως αυτά που ανεβάζω κάθε Σάββατο. Όταν το άκουσαν, πωρώθηκαν. Παίρνω καθημερινά μηνύματα που γράφουν «το έχω ακούσει 1.000 φορές, δεν βγαίνει από το μυαλό μου». Μέχρι και γονείς μού έστειλαν μηνύματα, λέγοντάς μου «καταπληκτική δουλειά, όλη μέρα παίζει στην τηλεόραση του σπιτιού μας».\niLLEOo: Είναι προσεκτική δουλειά. Το βίντεο δεν έχει πολλά πράγματα που δεν υπάρχουν σε ένα παιχνίδι. Όσον αφορά το τι λέει το κομμάτι, παρουσιάζει έναν χαρακτήρα του παιχνιδιού. Ακόμη και το πρότυπο που προβάλλει είναι αυτό που σκοτώνει τους δολοφόνους, τους κυνηγάει.\nΣτον μουσικό τομέα, ως iLLEOo, δεν με απασχολεί, στον τομέα του παραγωγού, όμως, παίζει τεράστιο ρόλο το πού απευθύνεσαι. Διαμορφώνουμε το κομμάτι έτσι ώστε να περάσει στα πιτσιρίκια χωρίς να δημιουργεί ένα άσχημο πρότυπο. Το ότι πρέπει να μείνουμε στο ίδιο mood στα επόμενα κομμάτια είναι ένα μεγάλο πρόβλημα, αλλά ταυτόχρονα και ενδιαφέρον. Θα γίνουν σίγουρα κι άλλες προσπάθειες στο μέλλον, έχουμε ξεκινήσει. Για να βγει ακριβώς το αποτέλεσμα που πρέπει, για τη συγκεκριμένη ηλικία ή να απευθύνεται στο συγκεκριμένο κοινό, χρειάζεται πάρα πολλή εμπειρία.\nHacky: Τα πλάνα τραβήχτηκαν μέσα στο παιχνίδι. Τα περισσότερα τα τράβηξε ο ItsOnly με τον Τeampls. Μου τα είχαν στείλει, είχα ακούσει και το τραγούδι και επειδή έχω ασχοληθεί αρκετά με βιντεοκλίπ και μοντάζ από πάρα πολύ μικρός, ήθελα να το δοκιμάσω, να κάνω ένα βιντεοκλίπ σε ένα παιχνίδι. Στην αρχή φοβόμουν πώς θα βγει, αλλά όσο άρχισα να το μοντάρω και να βάζω σιγά-σιγά τα πλάνα με τη σειρά, άρχισε να βγάζει νόημα.\nΉθελα απλώς να μπω στη θέση των θεατών. Σαν να είμαι ένα παιδί που παρακολουθεί τον ΙtsOnly και βλέπει τα video για τον Ηitman. Πώς θα μου φαινόταν ως viewer να δω ψηλά, πάνω από την πόλη, τον Ηitman να κοιτάει κάτω; Όταν τελείωσα το μοντάζ, είπα ότι αυτό θα πάει στο εκατομμύριο μέσα σε λίγες μέρες.\nΑυτό που πιστεύω ότι μέτρησε στο βιντεοκλίπ είναι ότι έχουμε πάρει χαρακτηριστικά και πράγματα που γίνονται σε ένα βιντεοκλίπ στην κανονική ζωή, όχι σε ένα παιχνίδι. Ήταν και τρομερός ο συνδυασμός με το γεγονός ότι το drill είναι στο peak του, τουλάχιστον στην Ελλάδα, όχι τόσο στο εξωτερικό. Ένας τρελός συνδυασμός μιας φρέσκιας μουσικής με το GTA rp, που είναι επίσης πολύ trend. Αυτό ήταν η συνταγή της επιτυχίας.\nHacky: «Ήθελα απλώς να μπω στη θέση των θεατών. Σαν να είμαι ένα παιδί που παρακολουθεί τον ΙtsOnly και βλέπει τα video για τον Ηitman».\nΗ εκτόξευση στους αριθμούς\nItsOnlySkillz: Περίμενα ότι το κομμάτι θα πήγαινε καλά, αλλά σε καμία περίπτωση δεν περίμενα 1.000.000 προβολές μέσα σε έξι μέρες. Το έκανα πιο πολύ για τον χαβαλέ, για τους fans μου, για να δημιουργήσω ένα hype. Είμαι streamer, κάνω και βιντεάκια, κι έτσι, για να hyp-άρω περισσότερο το κοινό μου, είπα «θα βγάλω ένα τραγούδι».\nΠιστεύω ότι ταρακούνησε πολύ κόσμο. Πολλοί θα έβγαλαν χολή και στα social media σε σχέση με άτομα του χώρου και θα είπαν «πώς γίνεται αυτό;». Εγώ το χάρηκα γιατί γουστάρω που πλέον, όποιος έχει ιδέες, ωραία ερεθίσματα και όρεξη, μπορεί να κάνει τα πάντα.\nNight Grind: Πιστεύω ότι ταρακούνησε πολύ κόσμο. Πολλοί θα έβγαλαν χολή και στα social media σε σχέση με άτομα του χώρου και θα είπαν «πώς γίνεται αυτό;». Εγώ το χάρηκα γιατί γουστάρω που πλέον, όποιος έχει ιδέες, ωραία ερεθίσματα και όρεξη, μπορεί να κάνει τα πάντα. Φωτ.: Πάρις Ταβιτιάν/LIFO\nΒαγγέλης Ζαμαντζάς: Σίγουρα πιστεύω ότι θα προσπαθήσουν κι άλλοι και ότι υπάρχουν δυνατότητες να πετύχουν. Εμείς έχουμε εξασφαλίσει κάποια πράγματα για τους καλλιτέχνες τους οποίους υποστηρίζει το δίκτυό μας. Το αποδεικνύουμε συνεχώς και ο ΙtsOnly ετοιμάζει κάτι ακόμη, όπως και άλλοι, κάτι το οποίο θα δούμε αν μπορεί να οδηγήσει σε μια ολοκληρωμένη δουλειά.\nHacky: Το κομμάτι αυτό παρουσίασε το gaming στον πιο απλό κόσμο, στον κόσμο που μπορεί να μην είναι τόσο πολύ στο Ίντερνετ. Μπορεί να είναι mainstream το gaming χάρη στο «Fortnite» και όλα αυτά που έχουν γίνει τα τελευταία χρόνια, αλλά πιστεύω ότι στην Ελλάδα υπάρχει πάρα πολύς κόσμος που απέχει λίγο απ' όλη αυτήν τη φάση. Θεωρώ ότι το «Ηitman» επέδρασε καταλυτικά, φέρνοντας καινούργιο κόσμο.\nItsOnlySkillz // YouTube, Instagram\niLLEOo // Instagram, Spotify\nHacky // YouTube, Instagram / Yafka clique // YouTube, Instagram\nΕυάγγελος Ζαμαντζάς // Instagram\nNightgrind // Instagram, Spotify\nΔιεθνή / Κινηματογράφοι ενοικιάζουν τις αίθουσες σε gamers - Πριβέ εναλλακτική εμπειρία στη Ν. Κορεά\nΤech & Science / Η τεχνολογία το 2020: H ψυχαγωγία μας έκανε level up\nΜουσική / O iLLEOo γράφει φανερά και κρυφά μεγάλες επιτυχίες που δεν θα ακούσεις στο ραδιόφωνο


Νέα Απολλωνία: 15η ΠΟΛΙΤΙΣΤΙΚΗ ΕΒΔΟΜΑΔΑ ! ΙΟΥΝΙΟΣ 2014! - volvipress\nΝέα Απολλωνία: 15η ΠΟΛΙΤΙΣΤΙΚΗ ΕΒΔΟΜΑΔΑ ! ΙΟΥΝΙΟΣ 2014!\nΞεκινάει και για φέτος η πολιτιστική εβδομάδα με πολύ κέφι και διάθεση για να ζωγραφίσουμε, να χορέψουμε, να τραγουδήσουμε, να γυμναστούμε, να παίξουμε παιχνίδια και βεβαίως, βεβαίως…. Να φάμε και να πιούμε !\nΈκθεση ζωγραφικής από το εικαστικό εργαστήρι της Σοφίας Χατζημιχαήλ!\nΠαραδοσιακό γλέντι για όλους με σουβλάκι! Στο γλέντι θα χορέψουν τα τμήματα του Προοδευτικού συλλόγου Γυναικών Νέας Απολλωνίας και του συλλόγου της Περιστερώνας\nΠαράσταση με παραδοσιακούς χορούς από τα χορευτικά συγκροτήματα του Προοδευτικού συλλόγου Γυναικών Νέας Απολλωνίας, του Μελισσοχωρίου και του Αγ. Μάμα Χαλκιδικής.\nΘα γιορταστεί το έθιμο του Αϊ Γιάννη του Κλήδονα\n( είναι από τις μεγαλύτερες καλοκαιρινές γιορτές της ελληνικής παράδοσης, αφού η γιορτή του Αϊ Γιάννη του Κλήδονα (ή Ριγανά, ή Ριζικάρη) συνοδεύεται από το παραδοσιακό έθιμο με το πέρασμα πάνω από τις φωτιές.)\nΑγώνες Καράτε γυμναστικές επιδείξεις και Ζούμπα!\nΜουσική χορωδία από τα παιδιά του τμήματος μουσικής και με μια συναυλία με το μουσικό συγκρότημα «LazyBlue» !\nΔημοτικό σχολείο Νέας Απολλωνίας.\nΔιοργάνωση Προοδευτικός Γυναικών Νέας Απολλωνίας\nPrevious Αρέθουσα: Ανάβουνε φωτιές στις γειτονιές… στην γη των πηγών.\nNext Αθερίνα «καρχαρίας» και πράσσειν άλογα!


12 υπέροχες ιδέες για τραπεζαρία! - Toftiaxa.gr\nby toftiaxa.gr 18 Ιανουαρίου, 2016, 9:33 πμ\nΥπάρχουν πολλές ιδέες αλλά και συνδυασμοί για να αποκτήσετε την πιο όμορφη τραπεζαρία που θα διακοσμεί το σπίτι σας και θα το ομορφαίνει.\nΚάντε τη διαφόρα παίζοντας με διαφορετικά υλικά αλλά και χρώματα. Μην το φοβηθείτε και το αποτέλεσμα θα σας ανταμείψει.\nPrevious article Αύριο η «Blue Monday» – Γιατί είναι η πιο καταθλιπτική Δευτέρα του έτους\nNext article DIY Θήκη για κονσέρβες


Μέρος του ιταλικού τύπου αναφέρεται στην διαδικασία της Προεδρικής εκλογής η οποία βρίσκεται σε εξέλιξη στην Ελλάδα. Οι 168 ψήφοι υπέρ της εκλογής του Σταύρου Δήμα στην Προεδρία της Δημοκρατίας, «είναι ένα αποτέλεσμα θετικότερο από τις προβλέψεις των αναλυτών.\nO πρωθυπουργός Αντώνης Σαμαράς, έχει λίγες περισσότερες ελπίδες, τώρα, να καταφέρει να τετραγωνίσει τον κύκλο κατά την τρίτη ψηφοφορία, η οποία έχει ορισθεί για τις 29 Δεκεμβρίου, όταν θα αρκούν 180 ψήφοι», γράφει ο απεσταλμένος της εφημερίδας «Λα Ρεπούμπλικα» Έττορε Λιβίνι.\n«Όλη η Ευρώπη περιμένει την ψηφοφορία αυτή με κομμένη την ανάσα: αν ο νέος Πρόεδρος δεν εκλεγεί ούτε κατά την τρίτη ψηφοφορία, η Ελλάδα θα προσέλθει στις κάλπες στα τέλη Ιανουαρίου, για πρόωρες βουλευτικές εκλογές. Και σε όλα τα γκάλοπ (έστω και με μια διαφορά που μειώνεται ελαφρά) διατηρεί το προβάδισμα ο ΣΥΡΙΖΑ, η αριστερά του Αλέξη Τσίπρα, η οποία είναι έτοιμη να θέσει υπό αμφισβήτηση τις συμφωνίες με την Τρόικα», προσθέτει η «Λα Ρεπούμπλικα».\nΣύμφωνα με την οικονομική εφημερίδα «Ιl Sole 24 Ore», το σημερινό αποτέλεσμα αποτελεί πρόοδο σε σχέση με την πρώτη ψηφοφορία, αλλά οι παρατηρητές είχαν αναφερθεί, στις προβλέψεις τους, σε 170 ψήφους. Η εφημερίδα του Μιλάνου κάνει αναφορά, παράλληλα, στο διάγγελμα του πρωθυπουργού, με το οποίο δεσμεύθηκε, σε περίπτωση εκλογής νέου Προέδρου, να προκηρυχθούν εκλογές τον Φθινόπωρο του 2015 και αναφέρθηκε, ταυτόχρονα, στη δυνατότητα να διευρυνθεί η σύνθεση της κυβερνητικής ομάδας.\n«Το χρηματιστήριο της Αθήνας παρακολουθεί με αγωνία την όλη διαδικασία εκλογής του νέου Προέδρου της Δημοκρατίας και αργά σήμερα το πρωί παρουσίαζε απώλειες της τάξης του 2,43%», αναφέρει η Sole 24 Ore.\nMEDIA, ΒΟΥΛΗ, ΙΤΑΛΙΑ, ΠΡΟΕΔΟΣ ΔΗΜΟΚΡΑΤΙΑΣ, ΠΤΔ, ΣΤΑΥΡΟΣ ΔΗΜΑΣ, ΤΥΠΟΣ


«Έβγαλα καλά λεφτά από την τηλεόραση, τα οποία όμως εξανεμίστηκαν…» – Arouraios.gr – Ειδήσεις\n«Έβγαλα καλά λεφτά από την τηλεόραση, τα οποία όμως εξανεμίστηκαν…»\n«Αν είχα πει κι άλλα “ναι” μπορεί να είχα χρήματα στην άκρη».\nΣτην εφημερίδα Real και τον Βασίλη Μπουζιώτη παραχώρησε συνέντευξη ο Νίκος Κουρής, ο οποίος απάντησε και ερώτηση για το αν έχει βγάλει καλά χρήματα.\nΞέρεις πως είναι πια τα πράγματα και στο θέατρο και γενικότερα. Δεν βγάζεις πια χρήματα από μια δουλειά, όλοι μας κάνουμε όσες περισσότερες μπορούμε για να τα βγάλουμε πέρα. Ανάμεσά τους κι εγώ. Με παρηγορεί, όμως, το γεγονός ότι ασχολούμαι με αυτό που αγαπώ και έτσι έχω τη δυνατότητα να… δραπετεύω μέσα από έργα και ρόλους. Είναι βάλσαμο για μένα το να βουτάω στην τέχνη μου και να ξεχνιέμαι λίγο.\nΈχεις κάνει ελάχιστη τηλεόραση, Νίκο. Από αυτήν έβγαλε χρήματα, νομίζω…


περισσότερα του μαστού δείχνει: Εφικτά αποτελέσματα αλλά αποφύγετε αυτά τα λάθη\nΝομίζω ότι είναι σημαντικό να γνωρίζουμε ποια προϊόντα δουλεύουν για μικρότερα στήθη. Θα ήθελα να δώσω μια μαρτυρία για κάθε προϊόν. Έχω επίσης μερικές συνδέσεις με κριτικές προϊόντων. Ακολουθεί μια λίστα με τα προϊόντα που εξετάζω. Τα προϊόντα δεν είναι τα μόνα, υπάρχουν επίσης μερικά γυναικεία σουτιέν που είναι επίσης καλά για μεγαλύτερα στήθη. Υπάρχουν επίσης πολλά διαφορετικά μεγέθη σουτιέν στο ίδιο εύρος μεγέθους, οπότε αν ο μαστός σας είναι μέτριος ή μικρός, ίσως θέλετε να δοκιμάσετε διαφορετικό μέγεθος ή στυλ. Τα περισσότερα σουτιέν έχουν διαφορετικές ζώνες σουτιέν και στυλ, έτσι θα συμπεριλάβω τις διαφορές αυτών των ζωνών. Αν είστε μεσαίου ή μικρού μεγέθους σουτιέν, ίσως δεν μπορείτε να έχετε την τέλεια εφαρμογή με όλους τους διαφορετικούς τύπους σουτιέν. Ωστόσο, υπάρχουν μερικές μάρκες σουτιέν που είναι καλές για το μικρότερο μέγεθος. Μερικοί άνθρωποι δεν τους αρέσει ο τρόπος που ταιριάζουν τα σουτιέν επειδή αισθάνονται ότι δεν καλύπτουν αρκετά το στήθος. Άλλοι προτιμούν ένα σουτιέν με μεγαλύτερη κάλυψη στα μικρότερα μεγέθη τους. Σε όλες τις περιπτώσεις, η διαφορά στη ζώνη έχει σημασία για το σωστό μέγεθος. Αν το σουτιέν ταιριάζει καλά, θα καλύψει το στήθος σας.\nένα μεγαλύτερο Bust Size επιτυγχάνεται καλύτερα με το Bust Size. Αυτά επιβεβαιώνουν επίσης μια πληθ...\nΈνας αυξανόμενος αριθμός των συναρπαστικών λένε για Bustural καθώς και τις εμπειρίες επιτυχίας τους...


22 Καθημερινά Αντικείμενα που μας δείχνουν ακριβώς ΠΩΣ Αισθάνονται. Με το 17ο θα Λιώσετε στο Γέλιο! | Μάθε το!\n1. Αυτή η τσάντα δεν μπορεί να το πιστέψει ότι θα φορέσετε και αξεσουάρ μαζί της.\n2. Αυτή η σφουγγαρίστρα ξέρει ότι δεν καθαρίσατε τον κουβά. Το ξέρει.\n3. Αυτός ο σύρτης αγαπάει την δουλειά του.\n4. Η πολυθρόνα αυτή είναι έτοιμη να ακούσει τα παράπονα σας με αέρα αποστασιοποιημένου επαγγελματία.\n5. Ο Μπάτμαν σε παγόβουνο.\n6. Αστεία λουλούδια-μαϊμούδες!\n7. Αυτό το μπλέντερ χαίρεται για τα κατορθώματα του.\n8. Αυτή η καρέκλα σας προειδοποιεί.\n9. Ένα θυμωμένο μήλο.\n10. Αυτή η διαχωριστική μπάρα λατρεύει την δουλειά της.\n11. Αυτό το λιοντάρι φαίνεται να προβληματίζεται για πολλά πράγματα.\n12. Μέσα στην ακρίδα υπάρχει ένας μυστηριώδης άντρας με μουστάκι.\n13. Αυτή η καρέκλα είναι ικανοποιημένη με την μοίρα της στην ζωή.\n14. Κτίριο ή γκαρκόιλ;\n15. Όταν μπαίνεις μέσα στην τάξη και όλες οι καρέκλες γελάνε μαζί σου.\n16. Τρομακτική σκεπή!\n17. Κυριολεκτικά απίστευτο!\n18. Αυτό το κρεμμύδι έχει ύπουλα σχέδια.\n19. “Γεια σας!”\n20. Ένα τρομακτικό σεντόνι παίρνει μορφή φαντάσματος.\n21. Αυτό το σύννεφο σας τραγουδά και σας χαμογελά.\n22. Έχετε ποτέ την εντύπωση ότι τα σκουπίδια σας σας κοροϊδεύουν;


ΗΛΙΟΥΠΟΛΗ - ilioupolis.gr - Υποψήφια Πρόεδρος της Δημοκρατίας η Αικατερίνη Σακελλαροπούλου\nΟ πρωθυπουργός στο διάγγελμα που απηύθυνε νωρίτερα ανακοίνωσε την Αικατερίνη Σακελλαροπούλου ως υποψήφια για Πρόεδρο της Δημοκρατίας. Είναι η πρώτη φορά που γυναίκα διεκδικεί το αξίωμα του αρχηγού του κράτους.\nΣτο διάγγελμά του ο κ. Μητσοτάκης τόνισε ότι δεν ήταν εύκολη η απόφασή του. «Είναι η ώρα να αποκτήσει η πατρίδα μας γυναίκα Πρόεδρο», είπε και αναφέρθηκε στις περγαμηνές της.\nΔείτε το διάγγελμα του πρωθυπουργού Κυριάκου Μητσοτάκη\nΠοιά είναι η Αικατερίνη Σακελλαροπούλου\nΗ Αικατερίνη Σακελλαροπούλου από τον Οκτώβριο του 2018 υπηρετεί στην θέση της προεδρίας του Συμβουλίου της Επικρατείας. Είναι η πρώτη γυναίκα πρόεδρος στην ιστορία του ΣτΕ.\nΓεννήθηκε το 1956 στη Θεσσαλονίκη. Η καταγωγή της οικογένειάς της είναι από τη Σταυρούπολη Ξάνθης. Σπούδασε νομικά στο Πανεπιστήμιο Αθηνών και πραγματοποίησε μεταπτυχιακές σπουδές στο Δημόσιο Δίκαιο στο Πανεπιστήμιο Paris II. Εισήλθε ως Εισηγήτρια στο Συμβούλιο της Επικρατείας και εν συνεχεία προήχθη διαδοχικά σε Πάρεδρο (1988) και Σύμβουλο (2000).\nΚατά καιρούς αρθρογραφεί σε επιστημονικά περιοδικά ενώ έχει συμμετάσχει στη συγγραφή του βιβλίου «Οικονομική κρίση και προστασία του περιβάλλοντος στη νομολογία του Συμβουλίου της Επικρατείας».\nΟ αείμνηστος πατέρας της, Νικόλαος Σακελλαρόπουλος, διετέλεσε αντιπρόεδρος του Αρείου Πάγου, ενώ ήταν μέλος της σύνθεσης του Ανωτάτου Δικαστηρίου που δίκασε την υπόθεση Ανδρέα Παπανδρέου - Γιώργου Κοσκωτά και για κάποιο διάστημα μάλιστα προήδρευσε.\nΗ Αικατερίνη Σακελλαρόπουλου ήταν μέλος του Ειδικού Δικαστηρίου που δίκασε την υπόθεση του πρώην υπουργού Οικονομικών Γιώργου Παπακωσταντίνου για τη λίστα Λαγκάρντ, από την οποία αφαιρέθηκαν τα ονόματα δύο συγγενικών του προσώπων.\nΩς σύμβουλος Επικρατείας ήταν εισηγήτρια σε πολλές μεγάλες υποθέσεις όπως είναι η εκτροπή του Αχελώου ποταμού στον Θεσσαλικό κάμπο, των μεταλλείων Χρυσού στην Κασσάνδρα Χαλκιδικής, στα προσφυγικά της Λεωφόρου Αλεξάνδρας όπου με απόφασή της διασώθηκα ως διατηρητέα, κ.λπ.\nΠαράλληλα, από το 2005 διδάσκει στην Εθνική Σχολή Δικαστών Δίκαιο του περιβάλλοντος.\nΚυριάκος Μητσοτάκης\tΑικατερίνη Σακελλαροπούλου\tυποψήφια\tΠρόεδρος της Δημοκρατίας


Με ένα σμπάρο, δύο τρυγόνια! Γλέντι γάμου μετά τουριστών!\nΑυτή τη φορά θα επιστρέψω σε μια ιστορία παρόμοια με εκείνη που με έκανε να ξεκινήσω αυτό το blog. Τότε ήταν ένα ενοικιαζόμενο δωμάτιο κάπου στην Κρήτη και τώρα είναι ένα ακόμα στη Λέσβο. Δεν πρόκειται απαραίτητα για δυσφήμιση αλλά μάλλον περισσότερο για μια προσωπική εμπειρία, η οποία μπορεί να είναι ενδεικτική της κατάστασης αλλά μπορεί και να μην είναι. Ίσως ήμασταν τόσο άτυχοι που συνέβη σε εμάς και δεν πρόκειται να γίνει ξανά. Ίσως και όχι, αυτό θα το κρίνει όποιος διαβάσει το κείμενο και εξετάσει τα γεγονότα. Νοικιάσαμε λοιπόν για πέντε ημέρες, ένα δωμάτιο σε ένα κατάλυμα στη Σκάλα Καλλονής.\n(Image from: http://www.freestockphotos.biz/stockphoto/5635)\nΠολύ λογική τιμή για κάθε διανυκτέρευση μαζί με πρωινό. Φτάνοντας στο σημείο, πραγματικά έπαθα πλάκα από το πόσο όμορφα ήταν. Ωραία διαμόρφωση του χώρου, όμορφα καταλύματα και καταπράσινο. Ιδανικό το σημείο του, πάρκινγκ για το αυτοκίνητο, γκαζόν, πισίνες, όλο το πακέτο. Το προσωπικό αν και εμφανώς άπειρο σε βασικά κομμάτια εξυπηρέτησης, φιλοξενίας και εστίασης, ήταν ευγενέστατο. Προσωπικά δε χρειάζομαι κάτι περισσότερο και θεωρώ ότι μόνο με ευγένεια και καλή διάθεση, όλα είναι μια χαρά.\nΜας έδειξαν το δωμάτιο μας, στο οποίο σημειωτέον μπήκαμε και πιο νωρίς από το αναμενόμενο και για τις επόμενες δύο ώρες, δε σταματήσαμε να λέμε πόσο όμορφα είναι και πόσο επαγγελματική δουλειά έχει γίνει κλπ κλπ. Το πρωινό τους ήταν τίμιο για τα χρήματα του δωματίου και πάντα ήταν με την καλημέρα τους και εξυπηρετικότατοι. Μέχρι εκεί, όλα καλά. Επιστρέφοντας μια μέρα στο δωμάτιο μας, βρήκαμε στο τραπέζι μια φωτοτυπία από ένα φυλλάδιο (το έχω κρατήσει) το οποίο ανέφερε για τις 15/8/2015 ότι θα είχαν Greek Night ή αλλιώς Ελληνική Βραδιά, κατά τις 9 το βράδυ αν δε κάνω λάθος.\nΔεν έδωσα πολύ σημασία, και μάλιστα χάρηκα κιόλας γιατί είδα ότι οι άνθρωποι διοργανώνουν πράγματα και δεν εφησυχάζουν. Απλά αποφασίσαμε να αργήσουμε λίγο να γυρίσουμε, για να μην πέσουμε πάνω στα νταούλια και τη φασαρία. Γυρνώντας κατά τις 23.30 στο κατάλυμα, βρήκαμε ένα χαμό αυτοκίνητα απέξω το οποίο μου φάνηκε περίεργο αρχικά γιατί αυτό σήμαινε ότι δεν ήταν άνθρωποι του καταλύματος που είχαν ήδη θέσεις πάρκινγκ μέσα. Η φασαρία της μουσικής με τις μικροφωνικές εγκαταστάσεις ήταν απίστευτη και το γλέντι ήταν στο φουλ. Εμάς το διαμέρισμα μας, ήταν στα 50 μέτρα από την κεντρική πισίνα που γινόταν το γλέντι (όπου είναι και το bar και ο χώρος του πρωινού ταυτόχρονα).\nΚάνοντας μια μικρή βόλτα, είδαμε τους τουρίστες να κάθονται στα τραπέζια που σερβίρονταν το πρωινό και κάποιος ακόμα να είναι γύρω από την πισίνα που ήταν ένα επίπεδο πιο κάτω. Γυρίσαμε στο δωμάτιο και σκεφτήκαμε να χαζολογήσουμε μέχρι να τελειώσει το γλέντι και να κάνουμε υπομονή καθώς έτσι δε μπορούσαμε να κοιμηθούμε έτσι κι αλλιώς. Ωστόσο, ακούγαμε τραγούδια που δεν ταίριαζαν πολύ σε Ελληνική Βραδιά, όπως τραγούδια γάμου και τα συναφή. Ο χαμός τελείωσε κατά τις 2 το πρωί και μπορέσαμε επιτέλους να κοιμηθούμε, όπως θα περίμενε κανείς όταν κάνει διακοπές και πληρώνει ένα αξιοσέβαστο ποσό για δωμάτιο.\nImage taken from: https://rbgblog.wordpress.com\nΤην επόμενη μέρα στο πρωινό, ακούσαμε μια από τις υπαλλήλους να λέει σε ένα κοριτσάκι που τη ρώτησε τι γινόταν το βράδυ και είχε τόση φασαρία, ότι είχαν αρραβώνα (!) και ότι εκείνη τη μέρα θα είχαν γάμο! Αμέσως τα συνδύασα και συμπέρανα ότι ο δαιμόνιος manager του ξενοδοχείου, έβαλε τον αρραβώνα και για κάλυψη, την ίδια βραδιά έβαλε Greek Night! Μάλιστα, η καπατσοσύνη του έφτασε στο να έχει τους τουρίστες στο υπερυψωμένο μπαρ και στα γύρω του τραπέζια και στην πισίνα να έχει τα σόγια και τους αρραβωνιάρηδες σε ροτόντες...! Έτσι, για ένα βράδυ τουλάχιστον γλίτωνε και το κράξιμο και ήταν με ένα σμπάρο, δύο τρυγόνια! Άκουσον άκουσον! Γι' αυτό και τα τόσα αμάξια έξω από το κατάλυμα, τα οποία ήταν προφανώς οι συγγενείς και οι φίλοι για τον αρραβώνα! Άλλο συμπέρασμα δε μπορώ να βγάλω, γιατί σε τέτοιο χώρο, αν έχεις αρραβώνα και τον κάνεις καθαρά και διάφανα, δε βάζεις μαζί και Greek Night τη στιγμή που ο άλλος σε πληρώνει για να νοικιάσει το χώρο και να αρραβωνιαστεί. Δε δέχεται να έχει τους τουρίστες να τον κοιτάνε σαν να είναι αξιοθέατο!\nΤην Κυριακή 16/8/2015, γυρίσαμε πάλι κάπως αργά και προσεγγίζοντας το κτήμα, είδαμε τα διπλάσια αμάξια απέξω, χειρότερο χαμό μπαίνοντας και γλέντι. Το σκηνικό ίδιο, με τους τουρίστες στο μπαρ και τους συγγενείς στην πισίνα να γλεντάνε (έχω βίντεο). Εκεί πραγματικά έχασα πάσα ιδέα και για αυτόν που κανόνισε το γάμο του σε ένα χώρο με ενοικιαζόμενα και με ανθρώπους που ήταν με τα μαγιό και τις βερμούδες γιατί απλά έκαναν διακοπές. Απορώ δε αν κατέβηκε σε κανένα σημείο κανένας τουρίστας να πάρει τη νύφη να χορέψει! Μετά, άρχισα να κάνω άλλες σκέψεις και να οργίζομαι, αναλογιζόμενος πως μας βλέπουν οι ξένοι. Γιατί δε μπορεί, όλο και κάποιος θα σκέφτηκε ότι ο Έλληνας ο απατεώνας με χρεώνει για 80-100 ευρώ το δωμάτιο και μου οργανώνει γάμο 30 μέτρα από το κατάλυμα μου και δε μπορώ να κοιμηθώ...\nΌταν πήγα να ζητήσω εξηγήσεις από την υπεύθυνη, δεν είχε τίποτα να μου πει. Μια ψευτοσυγνώμη μετά από πολύ κόπο. Στην αρχή αναρωτιόταν γιατί δε μας ενημέρωσαν, λες και η ενημέρωση θα έφτανε. Και πότε να μας ενημερώσει. Ένα μήνα πριν που κλείσαμε το δωμάτιο, δε μας είπαν τίποτα για να μη χάσουν την κράτηση. Γιατί αν μου έλεγαν έχω αρραβώνα και γάμο και 2 βράδια δε θα κοιμηθείς, θα έκλεινα αλλού! Επίσης, δε της πέρασε από το μυαλό ότι αν θέλουν να κάνουν γάμους θα πρέπει να φτιάξουν ένα κτήμα αποκλειστικά για αυτό, αλλά της φάνηκε απόλυτα φυσιολογικό να το κάνουν δίπλα από οικογένειες με παιδιά που κάνουν διακοπές και θέλουν να κοιμηθούν.\nΜετά που είπε κάτι ασυναρτησίες ότι θα χαμήλωναν και ότι θα τελείωναν νωρίς, πράγματα που δεν είχαν βάση και ήταν ανέφικτα έτσι κι αλλιώς, όταν μιλάς για ένα γάμο. Και κάπου εκεί, ήρθε και ένας κυριούλης κάποιας ηλικίας που ίσως να ήταν το αφεντικό, και προσπάθησε να μου πει ότι ήταν απρόοπτο και τελευταία στιγμή. Το γλέντι του γάμου! Απρόοπτο, με τόση προετοιμασία και χαμό! Δεν είχαν καν την εξυπνάδα (γιατί με ένα περίεργο τρόπο γίνονταν έξυπνοι και εφευρετικοί μόνο όταν ήταν να βγάλουν λεφτά), να μας πουν ότι για την ταλαιπωρία κλπ σας κάνουμε ένα βράδυ δωρεάν. Ούτε αυτή την κουτοπονηριά, που έτσι κι αλλιώς δε θα άλλαζε κάτι, αλλά θα το αναγνώριζα. Το γλέντι τελικά έληξε κατά τις 3.30 και μπορέσαμε να κοιμηθούμε και εκείνο το βράδυ μετά κόπων και βασάνων.\nΕν τω μεταξύ, δεν είχαν την προνοητικότητα, να πάνε σε κάθε ενοικιαζόμενο ένα καλάθι με δυο κρασιά ή ένα κέρασμα από το πρωί και να πουν π.χ., "ζητάμε συγνώμη αλλά σήμερα θα σας ταλαιπωρήσουμε γιατί έχουμε ένα γάμο". Ο κλασσικός Έλληνας, με την ολόκληρη πίτα και τον χορτάτο σκύλο! Κι εμείς να βρισκόμαστε στη μέση όλου αυτού και να αισθανόμαστε ότι μας έπιασαν κορόιδα και ότι δε μας σέβεται τελικά κάνεις, ούτε εμάς ούτε τα λεφτά που δίνουμε. Και πραγματικά απορώ τι μπορώ να κάνω για να τιμωρηθεί αυτός ο απαράδεκτος ξενοδόχος και να μη μπορέσει να το ξανακάνει σε κανέναν αυτό. Να μη μπορέσει να χαλάσει την ηρεμία κανενός στις διακοπές του.\nΔε γνωρίζω τι επιτρέπει ο νόμος και τι προβλέπει στην φιλοξενία ανθρώπων αλλά είμαι σχεδόν σίγουρος ότι αυτό που μου συνέβη δε μπορεί να επιτρέπεται με κάποια λογική. Θεωρώ ότι δε μας αξίζουν τέτοιοι απαράδεκτοι επιχειρηματίες που υπάρχουν ακόμα το 2015 και σε τέτοια νησιά με απίστευτη φυσική ομορφιά που τους τρέφουν και τους επιτρέπουν να υπάρχουν.\nΑναρτήθηκε από Nikos Palavitsinis στις 11:58 π.μ. Δεν υπάρχουν σχόλια:\nΕτικέτες 2015, άποψη, αρραβώνας, γάμος, εκμετάλλευση, εμπειρία, Μυτιλήνη, ντροπή\nΑκούω τόσες μέρες, πριν και μετά το δημοψήφισμα, ψύχραιμες φωνές και εκκλήσεις να μην τσακωνόμαστε για το ΝΑΙ ή το ΌΧΙ. Να μην ξεκατινιαζόμαστε και να μη βρίσκουμε αφορμές για να σκοτωνόμαστε. Και το πιστεύω. Το στηρίζω, παίρνοντας βαθιές ανάσες και δίνοντας τόπο στην οργή, ή λογοκρίνοντας τον εαυτό μου κάνοντας edit τα σχόλια πριν τα στείλω. Προσπαθώ να γράφω και να μιλάω ψύχραιμα, να μην πολώνω και να μην πορώνομαι γενικότερα. Προσπαθώ πάρα πολύ και η αλήθεια είναι ότι μέχρι τώρα, δεν έχω τσακωθεί με κανέναν και δεν έχω σηκώσει ιδιαίτερα τους τόνους. Κι όπου έχω γράψει κάτι παραπάνω λόγω πίεσης και θυμού, προσπαθώ να το κρατάω σε ένα επίπεδο. Αν το καταφέρνω ή όχι, είναι στην κρίση άλλων και όχι στη δική μου!\nΑπό την άλλη, όσο περνάνε μέρες, τόσο δυσκολότερο το βρίσκω να μένω ψύχραιμος. Δε περίμενα με τη νίκη του ΌΧΙ στο δημοψήφισμα να ηρεμήσουν τα παπαγαλάκια και οι εγκάθετοι ή οι φελλοί (να η έκρηξη!). Περίμενα ωστόσο, από τους συμπολίτες μου που επιχειρηματολόγησαν λογικά και βάσιμα υπέρ του ΝΑΙ και δε τους βγήκε, να δώσουν μια πίστωση χρόνου. Περίμενα να υπάρξει μια ανοχή και μια ηρεμία για τις διαπραγματεύσεις των επόμενων ημερών. Κάτι σαν εθνική ενότητα, εθνική σύμπνοια ή κάτι τέτοιο... Μάταια το περίμενα ωστόσο...\nΠροφανώς, η λογική του οπαδισμού ή του θρησκευτικού φανατισμού, έχει απλωθεί (όχι τώρα, από πάντα) και στην πολιτική. Γιατί πραγματικά, βλέπω αγαπημένους φίλους και γνωστούς, των οποίων τις γνώσεις και το επίπεδο σέβομαι, να βγαίνουν από την πρώτη ώρα και να υπονομεύουν μια εθνική προσπάθεια η οποία είναι στις καθυστερήσεις του αγώνα και με το σκορ υπέρ των "αντιπάλων". Βγαίνουν και γράφουν ή αναδημοσιεύουν τη μια παπάτζα πίσω από την άλλη και ποστάρουν τις ίδιες μαλακίες που ποστάρω εγώ όταν χάνει η ομάδα από τη Βαζέλα και μας σφάζει η διαιτησία... (ή έτσι νομίζω τουλάχιστον)\n"Πάμε χωρίς προτάσεις στην Ευρώπη", "Μας παίρνουν τις θυρίδες" (πότε είχαμε εμείς θυρίδες δε θυμάμαι, αλλά ΟΚ!), "γιατί παραιτήθηκε ο Βαρουφάκης", ενώ πριν μερικές μέρες τον έβριζαν γιατί δεν παραιτούνταν και πάει λέγοντας! Μετά, κατάρα γιατί μπήκε άλλος στη θέση του και γιατί δεν έβαζαν κάποιον καλύτερο. Επιχειρήματα χωρίς τέλος, χωρίς ομοιογένεια και χωρίς βάση πολλές φορές. Σαν να υπάρχει το μέτωπο της κυβέρνησης και μετά αυτό του ΌΧΙ και μετά το μέτωπο της Ευρώπης και μαζί ή λίγο παραδίπλα, το μέτωπο αυτών του ΝΑΙ! Χάνει η μάνα το παιδί και το παιδί τη μάνα δηλαδή! Δε μπορούμε τουλάχιστον η κυβέρνηση με τους ΌΧΙ και τους ΝΑΙ (άντε χωρίς το ΚΚΕ), να είμαστε για λίγο μαζί; Για τόοοοσοδα λίγο!\nΑναδημοσιευμένα "σκουπίδια", χωρίς καν να διαβάζουν το κείμενο φαντάζομαι (μόνο από τον τίτλο) από κάτι ηλίθια αριστερά ή δεξιά ή κεντρώα blogs που μπορεί και να στήθηκαν πριν μερικές μέρες επί τη ευκαιρία. Γιατί τα ίδια κάνουν και οι του ΌΧΙ και οι του ΝΑΙ. Και οι άκυροι και οι αμέτοχοι! Όλοι τα ίδια μυαλά. Μερικοί δε, καταφέρονται εναντίον του 61% σαν σύνολο και γράφουν στον αέρα κάτι μαλακίες του στυλ, "εσείς που ψηφίσατε ΌΧΙ, είστε περιορισμένου IQ", και το εννοούν! Και προσβάλλουν έτσι, περίπου το 60% των φίλων τους (άντε κι είναι κυρίως του ΝΑΙ ο κύκλος τους, και πάλι, ένα 30% το πιάνουν).\nΚαι κάθομαι και μου σκάνε όλες αυτές οι μαλακίες στο timeline και πορώνομαι κι εγώ, όσο κι αν δε πρέπει κι αν δε θέλω. Και τα μασάω και τα μασάω και βγαίνω και γράφω κι εγώ 1-2 γραμμές πιο πράες, ή τους αρχίζω στο χιούμορ και στο δούλεμα ή στο χαβαλέ, για να μη βρίσω. Και φαντάζομαι ότι ενοχλώ κι εγώ με τη σειρά μου άλλους τόσους φίλους. Κι αναρωτιέμαι όμως, που σταματάει το "δε τσακώνομαι" και το "δώσε τόπο στην οργή και μη διχάζεσαι" και που ξεκινάει το "θα σε καντιλιάσω να γίνεις άνθρωπος". Και που ανάμεσα βρίσκεται ο ιδανικός τόπος όπου όλοι συζητάμε σωστά, πράα και δεν αναδημοσιεύουμε σκουπίδια ή δε μιλάμε για την εξωτερική πολιτική σα να μιλάμε για τον Βαζέχα και τον Νικοπολίδη. Δεν έχω αποφασίσει ακόμα. Και πραγματικά τώρα που το σκέφτομαι νομίζω πως αυτός ο κόσμος δε θα αλλάξει ποτέ (κλεμμένο φυσικά). Λυπάμαι όμως για λογαριασμό τους (που έλεγε και ο μέγιστος Ζουγανέλης), για λογαριασμό όλων αυτών των πατριωτών, που δεν έχουν ίχνος σύμπνοιας για αυτό το αναθεματισμένο κομμάτι γης που μοιραζόμαστε.\nΓια όλους αυτούς που είναι κρεμασμένοι στην δική τους εξέδρα στο Facebook και στα άλλα κοινωνικά δίκτυα και προσπαθούν να φωνάξουν πιο δυνατά από τον διπλανό για να φανούν εκείνοι σωστοί, εκείνοι νικητές και εκείνοι προφήτες. Μα υπάρχουν άραγε νικητές σε μια χώρα που πάει κατά διαόλου; Ποιος θα χαρεί όταν θα βγει και θα πει "Σκατά τα έκαναν, σας τα λεγα εγώ! Πάρτε τα @@ μου τώρα!". Ποιος; Και να σας πω κάτι; Σέβομαι τη διαφορετική άποψη όπως απαιτώ να με σέβονται κι εμένα. Δεν έχω έλλειψη δημοκρατικής συνείδησης. Απόδειξη ότι ακόμα κι αν μου έδιναν τη δυνατότητα να σας κλείσω τους λογαριασμούς για να μη βλέπω τις μαλακίες που ποστάρει η μια και η άλλη πλευρά, δε θα το έκανα, ειλικρινά.\nΑπό την άλλη, αυτό δε σημαίνει ότι ετούτη εδώ δεν είναι μια καλή ευκαιρία προσωπικά για μένα για να ξεχωρίσω τους καλούς από τους "σκάρτους"... Αυτούς που σέβονται και επιχειρηματολογούν και αντιδρούν και συνομιλούν και εκείνους που εκτίθενται με την ημιμάθεια και προκαλούν με την ηλιθιότητα τους. Αυτούς τους τελευταίους, δε τους θέλω ούτε μαζί ούτε απέναντι μου (αν μπορεί να υπάρξει "απέναντι" σε μια δημοκρατία) και τους αφιερώνω από καρδιάς, το παρακάτω:\nPosted by 奈什艾米 on Tuesday, April 14, 2015\nΑναρτήθηκε από Nikos Palavitsinis στις 3:52 μ.μ. Δεν υπάρχουν σχόλια:


ΕΝΝΕΑ ΕΤΗ ΦΩΤΟΣ: ΕΡΩΣ Ο ΠΛΑΤΩΝΙΚΟΣ\nΊσως κάποιοι αρχίσουν να διαβάζουν αυτό το κείμενο με κάποια περιέργεια, περιμένοντας να δουν περιγραφή της ερωτικής πράξης του αρσενικού με το θηλυκό. Αυτό δηλαδή που μπορούν να κάνουν και το αρσενικό με το θηλυκό κουνούπι. Κατ αρχάς η γνώση δεν αποκαλύπτεται στους περίεργους (Σύμφωνα με την ρήση-εντολή του Ηράκλειτου).\nΟ Έρως κατά τον Σωκράτη δεν είναι αυτό που κάνουν η αρσενικιά και η θηλυκά μύγα ή οι άνθρωποι για να αναπαραχθούν. Είναι και αυτό, αλλά είναι κάτι πολύ ευρύτερο, δυνατότερο, σημαντικότερο, μεγαλύτερο. Η σωματική ερωτική πράξη είναι το πρώτο και κατώτερο σκαλοπάτι για τον Αληθινό Έρωτα, που είναι ο θείος Δαίμων με την αρχαιοελληνική σημασία της λέξεως (και όχι με την σημερινή συκοφαντική σημασία), που οδηγεί στον Κόσμο των Ιδεών. Έρωτα ο Σωκράτης εννοούσε κάτι που συνέχει τα πάντα, μα τα πάντα στη ζωή, που είναι ο συνδετικός κρίκος και η γεννήτρια δύναμη κάθε δημιουργίας. Ο Παυσανίας κάνει διάκριση σε δυο μορφές του Έρωτος, διότι και Αφροδίτες δυο υπάρχουν, η Ουρανία και η Πάνδημος.\nΟ Πάνδημος Έρως είναι Έρως των φαύλων ανθρώπων, που αποβλέπουν μόνο στα σώματα και καθόλου πάρα πέρα, ενώ ο Ουράνιος Έρως αποβλέπει στο ηθικό κυρίως μέρος. Ο ιατρός Ερυξίμαχος, λέγει πως ο Έρως είναι η αρμονία των εναντίων σε όλον τον κόσμο, στα έμψυχα και στα άψυχα, και είναι κόσμιος και ευεργετικός, όταν υπάρχει αρμονική συνδιαλλαγή των στοιχείων, αισχρός και ολέθριος, όταν επικρατεί σε αυτά η ακολασία. «Οι αμύητοι και οι άξεστοι με θυρόφυλλα πολύ μεγάλα να φράξουν τα αυτιά τους». Είπε ένας πρόγονος μας πριν ξεκινήσει να μιλά για των Έρωτα. Και να πάρουν τα μάτια τους από αυτά τα κείμενα. Το λιγότερο δεν θα καταλάβουν τίποτε…\nΌποιος διακατέχεται από την θεία αυτή μανία του Έρωτα, αγαπά το ωραίο, είτε είναι μια ευγενική και καλοκαμωμένη ψυχή που η δροσιά της μαγεύει είτε σώμα, ή πρόσωπο, ή ένα ωραίο τοπίο, ή ένα ωραίο λουλούδι ή μουσική, ή ένας αξιόλογος ζωγραφικός πίνακας, ή ένας λόγος, που ακούει ή διαβάζει, μεστός από φιλοσοφικές αλήθειες κλπ.\nΓιατί η ψυχή έχει στην προτέρα της ζωή αντικρύσει την Απόλυτη Ομορφιά. «Ανθρώπου ψυχή του Θείου μετέχει» και «πάσα ψυχή αθάνατος». Η ψυχή συνυπήρχε στην Θεία Ολότητα ως μετέχουσα του Θείου, πριν ξεπέσει στο σώμα-όστρακο.\nΉταν η ψυχή του ανθρώπου ένα τμήμα από το Φως της Θεϊκής Ολότητας. Ένα «κομμάτι» από την Θεία Ολότητα, μια σπίθα ή φλόγα από το θείον Φως εμφυτεύεται στον άνθρωπο με την γέννηση του [Για να είμαστε σωστοί, με την σύλληψη του, τότε συλλαμβάνετε η ψυχή από την υλη και αυτό σημαίνει σύλληψη]. Και αφού μετείχε κάποτε στο θείο, διατηρεί τους δεσμούς της με Αυτό. Και ο Έρως την ξανά οδηγεί προς Αυτό. Το ωραίο λοιπόν, λειτουργεί σαν καθρέφτης. Αντανακλά κάποιες λίγες αχτίδες από αυτήν την Θεία Ομορφιά, που κάποτε η ψυχή είχε ζήσει. Γίνεται αφορμή η θέα ή το άκουσμα (αν πρόκειται για μουσική) του κάλλους να ξαναθυμηθεί την προτέρα Ομορφιά, που κάποτε είχε γνωρίσει.\nΓι αυτό και ριγεί η ψυχή εμπρός στο ωραίο. Ένα ιερό γλυκό ρίγος την στιγμή αυτή του αντικρίσματος ή του ακούσματος του ωραίου την διαπερνά. Μια γλυκιά νοσταλγία αυτού που κάποτε είχε ζήσει. Και αυτό το θειο πάθος, κατά τον Σωκράτη, είναι αυτό που αποκαλούμε Έρωτα.\nΝα θυμίσουμε πως τον σωματικό έρωτα δεν τον απορρίπτει ο Πλάτων, απλώς τον θεωρεί ως το πρώτο σκαλοπάτι. Υπάρχουν κι άλλα ακόμη υψηλότερα. Ο κατεχόμενος από πνευματικό Έρωτα εγκυμονεί κι αυτός. Λ.χ. ο καλλιτέχνης κυοφορεί την έμπνευση, βασανίζεται να γεννήσει και γεννά το πνευματικό του έργο, λ.χ. το άγαλμα, ή τον ζωγραφικό πίνακα, ή το μουσικό κομμάτι που δημιούργησε. Οι γονείς γεννούν στα παιδιά τους τα λόγια και τις προτροπές για το πώς να τα βγάλουν πέρα στη ζωή τους. Ο παιδαγωγός εγκυμονεί τους λόγους για την αρετή, για το ποιος πρέπει να είναι ο άνθρωπος και ποιον δρόμο να ακολουθήσει στην ζωή του. Έτσι από μάθηση σε μάθηση θα καταλήξει στην μάθηση εκείνη, που δεν είναι τίποτε άλλο πάρα η Γνώση της Απολύτου Ομορφιάς.\nΑν υπάρχει κάτι για το οποίο αξίζει να ζει ο άνθρωπος, αυτό είναι το να φτάσει μέχρι την θέα αυτού του Απολύτου του Αγαθού. Το οποίον αν κανείς ποτέ το αντικρύσει, θα του φανεί πως δεν έχει καμία σχέση με τον χρυσό και τα ωραία ρούχα ή τα ωραία σώματα, τα οποία βλέπων τώρα, μένει με ανοιχτό τον στόμα και για τα οποία κάνει τα πάντα για να τα αποκτήσει. Αλλά αν κάνει έτσι για αυτά τα θνητά, τότε τι πρέπει να υποθέσουμε ότι συμβαίνει σε εκείνον τον άνθρωπο, ο οποίος μπορεί να αντικρύσει αυτήν την Απόλυτη Ομορφιά, μη εξαρτώμενη από ανθρώπινα σάρκινα μέλη και την άλλη περισσή ματαιότητα της θνητής φύσεως;\nΑυτό είναι ΕΡΩΣ για τους αρχαίους Έλληνες. Και βγήκε ο Βίκτωρ Ουγκώ και μας είπε την αερολογία του. «Έρως είναι ο ασπασμός των αγγέλων προς τα άστρα». Ευχαριστούμε πολύ, ωραία λόγια αλλά κενά περιεχομένου.\nΑυτόν τον Έρωτα λάτρευαν οι Έλληνες, και σε αυτόν τον Έρωτα ανήγειραν ναούς. Και ο πιο φημισμένος όπως είπα και άλλου, αυτός των Θεσπιέων. Όλους τους κατέστρεψαν θηριωδώς τα μανιασμένα στίφη των φανατικών οπαδών του εξ Ιουδαίας δόγματος, οι τα φαιά φέροντες και ο εσμός των μελαγχλαίνων. Και στα σχολεία είχαν αγάλματα του Έρωτος, όπως μαθαίνουμε από τον Θεόκριτο. Γιατί οι Έλληνες ήξεραν πολύ καλά τι είναι Έρως και μέσα στην καθαρότητα τους δεν είχαν τίποτα να κρύψουν. Και ήρθαν οι αμόρφωτοι, οι εχθροί της φιλοσοφίας και της γνώσης, να μας πουν ότι ο Έρωτας είναι κακό βρώμικο πράγμα και αμαρτία...\nΤα στοιχεία είναι από το περιοδικό «Μαχόμενος Ελληνισμός» 3Ο τεύχος, σελ. 279 του Αλκιβιάδη Μπεναρδή\nYπέροχη ανάλυση. Κάθε φορά που την διαβάζουμε ανακαλύπτουμε όλο καλύτερα τι θέλει να πεί και εν τούτοις τα λόγια του είναι τόσο απλά αλλά πολύ σοφά.\n31 Μαΐου 2012 - 2:25 μ.μ.


Τα Καθημερινά μας (Απρίλιος 2017) | ConservativeGreece.com\nΠοιοί κάνουν πόλεμο με …νύφες και με εγγόνια… όπως λέει και το δημώδες άσμα που εξυμνεί τα κατορθώνατα της Σουλιώτισας Δέσπως, εναντίον των POS που απαιτεί ο νόμος;\nΟι γιατροί; Μάλιστα. Το ξέρουμε όλοι. Αλλά ποτέ δεν θα ανοίξουμε το στόμα μας εύκολα να πούμε στον γιατρό την λέξη “απόδειξη” και ότι θα πληρώσουμε με κάρτα. Γιατί; Γιατί ποτέ δεν ξέρεις πότε μπορεί να τον …ξαναχρειαστείς!\nΟι δικηγόροι; Φυσικά. Γιατί μεγαλοδικηγόρος που βγαίνει και στα “παράθυρα” σε κάθε ἐγκλημα και παίρνει ως αμοιβή – 15.000 ευρώ, αν δώσει απόδειξη, τότε θα γράφει 1.500. Πώς κάνετε κι εσείς έτσι για ένα μηδενικό…\nΟι οδοντογιατροί; Μην τρελαθουμε. Πάτε στον οδοντογιατρό να κάνετε λεύκανση οδόντων και θέλετε να του μαυρίσετε την καρδιά ; Προτιμά τα μαύρα…\nΠΟΙΟΙ όμως είναι πραγματικοί πρωταθλητές στο να μην δίνουν απόδειξη;\nΟι καθηγητές που κάνουν ιδιαίτερα στα παιδάκια σας. Ούτε και να το σκεφθείτε.\nΤώρα, ΠΟΙΟΙ δίνουν απόδειξη;\nΟι μανάβηδες στη Λαϊκή. Και για το 0,50 ευρώ.\nΟι περιπτεράδες, τουλάχιστον οι περί το Σύνταγμα, που κόβουν απόδειξη και για την εφημερίδα.\nΚαι ποιοι έχουν POS;\nΤα μπακάλικα, τα μανάβικα, τα κομμωτήρια… Κάντε συγκρίσεις για να καταλάβετε γιατί είμαστε Βαλκάνια…\nΝα μια λύση που θα έκανε τον Νίκο Παππά ευτυχή και θα ανάγκαζε τον Αλέξη Τσίπρα να του χρωστά αιώνια ευγνωμοσύνη. Το αποφάσισε χτες η ινδική κυβέρνηση και αφορά στην -υπό κατοχή- πεδιάδα του Κασμίρ. Έδωσε εντολή στους παρόχους του ΙΝΤΕΡΝΕΤ να μπλοκάρουν ΟΛΑ τα μέσα κοινωνικής δικτύωσης. Νομίζει ότι έτσι θα ελέγξει τις διαδηλώσεις και τις σκληρές αναμετρήσεις που τις τελευταίες μέρες αφήνουν πίσω τους νεκρούς στο Νότιο Κασμίρ.\nΗ εντολή κλεισἰματος αφορά σε 22 υπηρεσίες που παρέχονται ανάμεσά τους το FB, WhatsApp, Twitter μέχρι νεωτέρας. Ακριβώς όπως έλεγε και η δική μας χούντα.\nΑυτό που ενόχλησε τις δυνάμεις κατοχής ήταν μια σειρά από μικρά video τα οποία διακινούνταν από τα μέσα κοινωνικής δικτύωσης και έδειχναν την σφοδρότητα με την οποία απαντούν οι ινδικές δυνάμεις ασφαλείας στις συγκεντρώσεις, κυρίως της νεολαίας – που γίνονται στο Νότιο Κασμίρ. Και φυσικά η διαταγή έγραφε ότι “τα μέσα χρησιμοποιούνται από αντεθνικά στοιχεία – κοίτα που ΟΛΕΣ οι δυνάμεις επιβολής έχουν την ίδια γλώσσα! – για να δημιουργήσουν προβλήματα στην κοινωνική γαλήνη και ηρεμία”!\nΑπό το 2012 έως το 2016 έχει παραβιαστεί ο νόμος περί της ελευθέρας διακίνησης ιδεών μέσω ΙΝΤΕΡΝΕΤ στα κινητά τηλέφωνα 22 φορές, δήλωσε ο εκπρόσωπος του Κέντρου Παραβίασης του νόμου περί ελευθέρου ΙΝΤΕΡΝΕΤ. Τώρα η απαγόρευση γενικεύθηκε. Άντε… και στα δικά μας!\nΣήμερα συμπληρώνονται δέκα ημέρες από την στιγμή που το ελικόπτερο της Πολεμικής Αεροπορίας έπεσε στο Σαραντάπορο της Ελασσόνας. Τέσσερεις αξιωματικοι έχασαν την ζωή τους, στερώντας τις οικογένειές τους από την προστασία τους. Γιατί έπεσε; Ήταν πολύ χαμηλή η νέφωση, λένε όσοι γνωρίζουν. Αναγκάστηκαν οι πιλότοι να κατεβούν πολύ χαμηλά για την προσγείωση. Ανθρώπινο λάθος. Τα σύρματα στις κολώνες της ΔΕΗ στάθηκαν μοιραία.\nΤι να το κάνουν τώρα οι οικογένειες τους, αν κυμάτισαν μεσίστιες οι σημαίες για τον άδικο χαμό τους; Και τι να το κάνουν οι χαμένοι αξιωματικοί που παραβρέθηκε στην κηδεία τους ο Πάνος ο στρατηλάτης, φορώντας γαλάζια γραβάτα σαν σε σχολική γιορτή;\nΥπήρξε ποτέ διαταγή ΓΕΕΘΑ ή του αρχηγού της Αεροπορίας που να λέει: “ Άμα δεν έχετε ορατότητα, αν οι όποιες συνθήκες είναι δυσοίωνες αντί να γκρεμοτσακιστείτε, τσακιστείτε να γυρίσετε πίσω αμέσως;”\nΤην Κυριακή αλληλοσυγχαίρονταν οι ΣΥΡΙΖΑιοι. Είχαν πιστέψει ότι θα έβγαινε ο δικός τους. Γι αυτό του έστειλαν την επιστολή ως σύντροφοι στον σύντροφο Μαλανσόν. Τον συνέχαιραν για την …μεθαυριανή νίκη του. Σιγά που θα τον άφηναν στα χέρια της Ζωής που είχε ήδη πάει εκεί ή στου Λαφαζάνη. Μια φορά αυτοί Μελανσόν, δέκα φορές ο ΣΥΡΙΖΑ.\nΚαι μετά ήρθαν τα exit polls και τους έζωσαν τα φίδια. Τρίτος ο Μαλανσόν και έκανε και δηλώσεις του στυλ “δεν αναγνωρίζω αυτά που λέγονται και θα μιλήσουν οι κάλπες” Ετσι λένε όσοι χάνουν! Και οι κάλπες μίλησαν. Και πριν καν οριστικοποιηθεί το αποτέλεσμα έστειλε συγχαρήτηρια ο Κυριάκος στον Μακρόν και από κοντά ο πρόεδρος της Δημοκρατίας. Οι γάτες.\nΕνώ έπεσε βαθύτατη περισυλλογή στον ΣΥΡΙΖΑ. Τέλος πάντων βρήκαν χτες το τηλέφωνο του Μακρόν και τον πήρε ο Τσίπρας φορώντας το καπέλο του πρωθυπουργού. “Θα συνεργαστούμε” του είπε. Αλλά ο Μελανσόν το Σάββατο είχε κυκλοφορήσει την επιστολή του ΣΥΡΙΖΑ, μη τυχόν και ενθουσιαστεί κάνας ξέμπαρκος Έλληνας στο Παρίσι και τον ψηφίσει…\nΔεν έχουν καταλάβει στο Μαξίμου: Κανείς δεν θέλει άλλον Τσίπρα στην Ευρώπη. Είνα το παράδειγμα προς αποφυγή…\nΟι επαΐοντες –από το περιβάλλον Τσαλακώτου- δεν έκρυβαν την …χαρά τους, στις επαφές τους με τους ανθρώπους που συναντούσαν τις αναστάσιμες ημέρες: “Δεν υπάρχει πρόβλημα. Τα έχουμε υπογράψει όλα. Μην ανησυχείτε”. Δηλαδή, γι’ αυτούς δεν υπάρχει πρόβλημα που θα μειωθούν οι συντάξεις έως και 25% , δεν υπάρχει πρόβλημα που θα ανεβεί κι άλλο η φορολόγηση, δεν υπάρχει πρόβλημα που η δέσμευσή τους για ανέφικτα υψηλό πλεόνασμα θα κρατάει μόνιμα στον Καιάδα την ύφεση. Δεν υπάρχει πρόβλημα που οι Έλληνες βρίσκονται στις Συμπληγάδες της ανεργίας. Αρκεί εμείς να μην ανησυχούμε!\nΑφού δεν υπάρχει πρόβλημα γιατί βρίσκεται ο ΣΥΡΙΖΑ στα μισά ποσοστά από εκείνα με τα οποία κέρδισαν τις εκλογές του Σεπτέμβρη 2015 και ο Αλέξης δεν έχει αποδοχή ούτε για να …παλαιός κοινοτάρχης;\nΑφού δεν υπάρχει πρόβλημα γιατί οι βουλευτές ΣΥΡΙΖΑ δεν βγήκαν φέτος, μέρες πασχαλινές, στον κόσμο, δεν πήγαν στα χωριά, δεν ήπιαν καφέ στα καφενεία αλλά ήταν ωσεί εξαφανισθέντες;\nΑφού δεν υπάρχει πρόβλημα και όλα βαίνουν καλώς γιατί οι υπουργοί δεν ενεφανίσθησαν, όπως άλλοτε στην Ανάσταση ή έστω στην περιφορά των επιταφίων;\nΌσο η αποδοχή της κυβέρνησης θα κατρακυλά, τόσο θα κρύβονται στις τρύπες τους. Και όσο θα δέχονται μέτρα που οδηγούν την χώρα στην οικονομική έρημο, τόσο θα νομίζουν ότι βρέχει Απρίλη, Μάη μήνα. Όχι ότι τους φτύνουν…\nΧιουμοράκι –τσιπρικό- άσκησε από την Κέρκυρα, ο πρωθυπουργός πετώντας την στάμνα από το μπαλκόνι, κατά την κερκυραϊκή πασχαλινή παράδοση:\n“Κοίταξε μήπως περνάει ο Σόιμπλε από κάτω και του ‘ρθει στο κεφάλι“. Και οι αυλοκόλακες που τον περιβάλλουν βρήκαν πως είχε “μήνυμα” για τους σανοφάγους, ώστε έκαναν διαρροή στα ΜΜΕ.\nΑναρωτήθηκαν οι πολίτες γιατί πήγε στην Κέρκυρα για να κάνει Πάσχα; Ο λόγος είναι απλός: Οι αρχές του τόπου είναι ΣΥΡΙΖΑ και ο Τσίπρας δε μπορεί να κυκλοφορήσει πια παντού. Πηγαίνει αυτός και οι συνήθεις αυλοκόλακες που τον συνοδεύουν μόνον σε ασφαλή μέρη. Εκεί που ακόμη αντέχουν οικονομικά και δεν θα τον γιοχαΐσουν. Και η Κέρκυρα εξαιτίας του τουρισμού δεν βρίσκεται στην οικτρή κατάσταση την οποία βιώνουν μέρη, που δεν έχουν ανάλογες υποδομές. Φέτος η έξοδος για την επαρχία ήταν η μικρότερη από τις προηγούμενες χρονιές της κρίσης: Βενζίνη – η ακριβότερη στην Ε.Ε- και διόδια – τα ακριβότερα στην Ε.Ε – δεν άφησαν περιθώρια για εξορμήσεις.\nΑλλά ο Α.Τσίπρας έκανε χιουμοράκι για τον Σόιμπλε: Ότι ο ίδιος είναι …πήλινη κανάτα που μας ήρθε στο κεφάλι, εξαιτίας πρόθυμων ηλιθίων που τον πίστεψαν πού να του περάσει από το μυαλό….\nΈχει καθιερωθεί, από τότε που η Μεγάλη Παρασκευή έγινε αργία, το μεσημέρι της Μ. Πέμπτης, καθώς οι δημόσιες υπηρεσίες υπολειτουργούν – λες και τις άλλες μέρες που δεν είναι Μ. Παρασκευή λειτουργούν πρίμα – να μιλάνε στην τηλεόραση για την μεγάλη έξοδο των εκδρομέων.\nΦέτος όμως για τι εκδρομείς να μιλήσομε; Για “εκδρομείς”… ταλαιπωρημένους από τον Τσίπρα που παραμερίζουν προς ώρας την ανέχειά τους και αποφασίζουν να πάνε στα χωριά τους, στα χωριά του πατέρα τους, όπου, τέλος πάντων τους παρέχεται φιλοξενία αυτές τις άγιες μέρες… Τουλάχιστον την ώρα που θα κρατούν στα χέρια τους το τιμόνι ας είναι προσεκτικοί. Πολλούς χάσαμε εφέτος στην άσφαλτο. Ας μείνει αναίμακτο το Πάσχα…Των Ελλήνων, φυσικά.\nΜεγάλη Εβδομάδα και τα πάθη της Ελλάδας επί ημερών Τσίπρα –Καμμένου δεν βρίσκουν τέλος. Ωστόσο, ο ποιητής θέλει τον Απρίλη, τον μήνα της Ανοιξης, να φέρνει μήνυμα χαράς της ζωής.\nΟ μέγιστος Σολωμός, γράφοντας για τους ελεύθερους πολιορκημένους στο Μεσολογγίου, άφησε στίχους- στα δυο του σχεδιάσματα- που πλημμυρίζουν από την χαρά της αναγέννησης της φύσης:\nΕστησε ο έρωτας χορό με τον ξανθόν\nΚι η φύσις ηύρε την καλή και την γλυκιά της\nΚαθώς περπατώ, σούρουπο, στην Βασιλίσσης Σοφίας οι ανθισμένες νερατζιές μοσχοβολούν. Και είναι ακριβώς αυτή η στιγμή που ξεχνάς τον εφιάλτη που ζούμε καθημερινά με αυτούς που έχουν καταλάβει την εξουσία και πια δεν τους θέλει κανείς…\nΤο πρώτο πράγμα που σκέφτομαι είναι ότι όταν η μοναχή Κασσιανή- ή Κασσία- έγραψε -τον 9ο αιώνα, στην Κωνσταντινούπολη- το τροπάριο με το οποίο κλείνει απόψε η Μεγάλη Τρίτη, δεν θα φανταζόταν πόσες φορές οι στίχοι της χρησιμοποιούνται για να περιγράψουν ακὀμη και πολιτικές καταστάσεις. Να εκφράσουν το κοινό αίσθημα που δημιουργείται απέναντι σε μια κυβέρνηση που ο οίστρος της κατοχής της εξουσίας την τυφλώνει…\nΑν έγραφα σήμερα,\nΠεριπεσούσα κυβέρνησις …\nΠοιος πολίτης δεν θα μπορούσε να αναγνωρίσει σ´ αυτούς τους στίχους όσα βιώνει η Ελλάδα από τον Γενάρη 2015 όταν ανέλαβε την εξουσία το τσίρκο Τσίπρα και τα λάθη του είναι τόσα πολλά σε τόσο λίγο χρόνο διακυβέρνησης που ούτε και οι αντίπαλοί τους δεν φαντάζονταν. Ποιος δεν θα έφερνε στο νου του και το σφυροκόπημα του Ε. Βενιζέλου στην Βουλή για τον “οίστρο ακολασίας” στη Βενεζουέλα και τον Ν. Παππά να ψελλίζει άρρητα κι αθέμιτα …\nΑν μπορούσε ο Τσίπρας να βγει από την μπερζέρα μέσα στην οποία χώθηκε από την 25η Ιαναουαρίου, υποδεχόμενος νωχελικά όποιον βλέπει στο Μαξίμου και να περπατήσει στον δρόμο ακούγοντας την βαρυγκόμια του κοσμάκη θα αντιλαμβανόταν ότι το κατσίκωμα με νύχια και με δόντια στην εξουσία βλάπτει πολύ την κομματική υγεία του ΣΥΡΙΖΑ.\nΤο να γυρίσει στο 4%, άντε και να κρατηθεί στο διπλάσιο, ήτοι στο 8% σίγουρα θα τον αφήσει εκτός εξουσἰας για πολλά -πολλά χρόνια μπροστά. Βέβαια, η αλήθεια να λέγεται: “Εμαθε η γριά στα σύκα κι όλη μέρα τ αναζήτα”…\nΚάθισε ανάμεσα στους ηγέτες της Ευρώπης κι ένιωσε κι αυτός νοματαίος. Ότι γελούν μαζί του και τον θεωρούν κατάλληλο για να τους κάνει τα παιχνίδια τους, στην έρημη χώρα, όπως την κατάντησε, δεν είναι προς τιμήν του. Από αριστερός σε σφουγκοκολάριος διέσχισε την απόσταση σε κλάσματα χρόνου. Με τα μάτια κλειστά, για να μην τον πιάνει ίλιγγος με τα τόσα που υποσχέθηκε να κάνει και όχι μόνον δεν έκανε αλλά έβγαλε και την γλώσσα του στον βαρέως χειμαζόμενο λαό.\nΤι είπε, παιδιά, η Νέα Δημοκρατία; «Ο Τσίπρας δεν μπορεί να σιωπά άλλο για το σκοπό του κρυφού ταξιδιού του κ. Παππά με τον δικηγόρο των offshore και των Panama Papers, Αρτέμη Αρτεμίου, στην Βενεζουέλα» .\nΥποθέτω, ότι το Μαξίμου διασκέδασε πολύ. Με το “σείς και με το σας” γίνεται αντιπολίτευση; Για δεξίωση, κάτι γινεται. Για θυμηθείτε τις σκηνές ροκ που ζήσαμε όλο το 2014 με τον Τσίπρα και τους τσιπραίους στην πλατεία Συντάγματος; Τώρα περιμένουμε – σοβαρά – και απάντηση από τον Αλέξη που λέει αλήθεια μόνον κατά λάθος….\nΠάει ταξιδάκι εξωτικό, στην Καραϊβική, ο Νίκος, το παιδί του λαού, με το ιδιωτικό αεροσκάφος κάποιου Χαλίντ που τον ψάχνουν στις ΗΠΑ για ξέπλυμα κατάμαυρου χρήματος και η ΝΔ περιμένει να πάρει απάντηση από τον πρωθυπουργό!\nΠώς την θέλει; Με γαλάζιο ή με κόκκινο κορδελάκι, γιατί θα περιμένει εσαεί.\nΚαι χθες που βγήκε από βήματος Βουλής ο Νίκος Παππάς για να απαντήσει, εσείς τον πιστέψατε; Πήγε για να δεί τα σούπερ Μάρκετ στο Καράκας. Εδώ δεν του έκαναν ο Σκλαβενίτης, ο Βασιλόπουλος, που είναι – για την ώρα τουλάχιστον – γεμάτα; Η Νέα Δημοκρατία πήρε ικανοποιητική απάντηση; Γελάνε ακόμη και τα έδρανα.\nΕίπε η Νέα Δημοκρατία: «Ήρθε η ώρα να αντιληφθεί η παρέα του Μαξίμου, που δείχνει μεγάλη αδυναμία στα ιδιωτικά και κυβερνητικά αεροσκάφη και για μήνες σιωπά, ότι η ΝΔ θα συνεχίσει να ρωτά μέχρι να πάρει όλες τις απαντήσεις».\nΠώς το έλεγε εκείνο το τραγουδάκι: Και περιμένοντας πέρασαν χρόνια…\nΤι περιμένεις από έναν συριζαίο, που πιάστηκε με τη γίδα στην πλάτη; Τι περιμένεις από συριζαίο με το εύηχο όνομα Μπαλαούρας – ποιοι σανοφάγοι τον ψήφισαν ήθελα να ήξερα – όταν έχει γίνει σούργελο γιατί πήρε τη συνταξούλα και ως αναξιοπαθής και πένης; Τσέπωσε την 13η συνταξούλα κι όταν τον έπιασαν οι συνδικαλιστές, έκανε δήλωση ότι την είχε καταθέσει υπέρ αναξιοπαθούντων! Αλλά κατάθεση που να προηγείτο της καταγγελίας των συνδικαλιστών δεν βρεθηκε, γιατί δεν υπήρξε.\nΤι περιμένεις από τον Μπαλούρα; Ένα και μόνο: Να κάνει επίθεση, που να τον κάνει πρώτο νούμερο στα ΜΜΕ μήπως και ξεχαστεί η λαθροχειρία της συνταξούλας του. Και τι σκέφτηκε να κάνει ο αθεόφοβος; Να μιλήσει για την μεταφορά του αγίου φωτός από τα Ιεροσόλυμα, μέρες που είναι. Και δήλωσε ότι θεωρεί ως εκ περισσού τα έξοδα.\nΑλλά δεν περιορίστηκε σ´ αυτό, γιατί μας κάνει και μάθημα θρησκειολογίας: Παγανιστική η μεταφορά του αγίου φωτός με αεροπλάνο από τα Ιεροσόλυμα. Ενώ το αεροπλάνο που πήγε τον Τσίπρα και τα τσιπράκια στο Παρίσι, μια χαρά το βρίσκει. Την αγία οικογένεια μετέφερε κατά τον Μπαλαούρα και έτσι μιλάει για το σκοινί στο σπίτι του πνιγμένου.\nΒρε άντε πάγαινε από δω, που θα μας πείς εσύ, ο συγκεκριμένος να πετάξουμε στα σκουπίδια Ορθοδοξία και παραδόσεις μας. Άντε κρύψου να μη σε θυμόμαστε!\nΕίναι να μη βρεθείς σε άλλη χώρα της Ενωμένης Ευρώπης. Είναι τέτοια η διαφορά επιπέδου ζωής, που δύσκολα γλυτώνεις την κατάθλιψη.\nΑς πάρουμε την Κοπεγχάγη. Στο πρὠτο μαγαζί που μπαίνεις να φας, στην οδό Άντερσεν, βρίσκεις να σερβίρει η Νίκη, από την Θεσσαλονίκη. Έχει ενάμισυ μήνα που ήρθε. Στην Θεσσαλονίκη δούλευε σε εστιατόρειο πολυεθνικής και πληρωνόταν 4 ευρώ την ώρα. Ζήτησε από την εταιρεία να έρθει στην Δανία όπου πληρώνεται 18 ευρώ την ώρα. Περιμένει τον Ιούνιο, που θα κλείσουν τα γυμνάσια, να δεχθεί τον άντρα της και τα δυο κορίτσια της. Η μεγάλη 14 ετών θα πάει στο γυμνάσιο αλλά ξέροντας αγγλικά, θα της κάνουν extra μάθημα στο σχολείο για να προσαρμοστεί εύκολα. Την άλλη, που είναι στα τρία της, την δηλωσε στον δήμο και έχει ήδη εξαφαλίσει θέση στο δημόσιο νηπιαγωγείο. Θα την παίρνει τελειώνοντας την δουλειά της.\nΕν τω μεταξύ υπάρχει δουλειά και για τον άντρα της. Υδραυλικός σε κατασκευαστική εταιρεία. Με τα επιδόματα που θα παίρνουν, με κοινωνική ασφάλεια εξασφαλισμένη και δωρεάν εκπαίδευση θα τα βγάλουν πέρα καλύτερα από ό,τι στην Ελλάδα. Η Νίκη ετών 38 και ο άντρας της, ετών 39. Στο τέλος στην Ελλάδα θα μείνουν γέροι ανήμποροι και νέοι τεμπέληδες… Όλοι οι άλλοι θα πάρουν των ομματιών τους. Τσίπρα ένεκεν…\nΤο παίζει άνετος. Χαμογελαστός. Αραχτός. Σαν να μη συμβαίνει τίποτε. Σαν να δουλεύουν όλα στην χώρα ρολόι. Σαν να υπάρχει ευημερία. Ηρεμία. Ασφάλεια. Σαν να έχει λυθεί το πρόβλημα του δικού του τρίτου μνημονίου και σαν να μην ετοιμάζεται να υπογράψει το τέταρτο. Δικό του και αυτό. Άσχετο πώς θα το βαφτίσει. Γιατί στα βαφτίσια είναι ένας, μοναδικός, αξεπεράστος. Μπορεί να δείχνει το μαύρο για άσπρο και να πείθει τους ηλίθιους, που ακόμη τον ακολουθούν για την εξυπναδα τους.\nΣαν να πήρε φόρα η οικονομία και να μη γονατίζει από την ύφεση. Σαν να μην κλείνουν χιλιάδες επιχειρήσεις σε όλη την Ελλάδα, προσθέτοντας στις ουρές των ανέργων, νέους άνεργους. Σαν να μην υπάρχει σε κάθε σπίτι ένας με δύο, που περιμένουν να ζήσουν από την σύνταξη των γερόντων γονιών τους. Σαν να μην μπαίνουν στην ουρά χιλιάδες Ελληνες, σε κάθε πόλη για να πάρουν μια μερίδα φαγητό να φάνε.\nΌχι, ο Αλέξης δεν έχει τέτοιου είδους ευαισθησίες. Φόρεσε το μπουφανάκι του, το αμάνικο, μες στη μόδα και πήγε στην Κουμουνδούρου. Περιμένουμε την ώρα που θα μείνει εκεί οριστικά και αμετάκλητα…\nΦτάνει πια! Φτάνει ο ανταγωνισμός ανάμεσα στο ΚΚΕ και στους αποστάτες του, τους ΣΥΡΙΖΑίους, που ξαφνικά αποφάσισαν να τιμήσουν τους ιδεολογικούς “προγόνους” τους. Φτάνει η ωραιοποίηση του κομμουνιστή Μπελογιάννη, που ήθελε να γίνει η Ελλάδα Βουλγαρία. Φτάνει ο ηρωισμός του, που μας είπαν ότι αποδεικνύεται από το περίστροφό του, το οποίο φυλασσόταν από το ΚΚΕ. Εμφανίστηκε για κἀποιες ώρες στην έκθεση και αποσύρθηκε από τον γραμματέα του ΚΚΕ, ως ανεκτίμητο κειμήλιο.\nΦτάνει η περιφρόνηση στους χιλιάδες Έλληνες που έχασαν την ζωή τους στον αδελφοκτόνο εμφύλιο από τους μπελογιάννηδες. Η άλλη πλευρά ποτέ δεν μιλάει για τους δικούς της αγωνιστές. Και κανείς από τις κυβερνήσεις της Δεξιάς, από το 1950 και μετά, δεν έκανε μουσείο το σπίτι του Ψαρρού ή του Ζέρβα για να μην προκαλεί μνήμες που χωρίζουν τους Έλληνες.\nΤο επιχειρεί τώρα η κυβέρνηση Τσίπρα-Καμμένου. Και καλά ο Τσίπρας. Αλλά εκείνος ο Καμμένος δε ντρέπεται να είναι πεσμένος στα τέσσερα στους ΣΥΡΙΖΑίους προκειμένου να παραμένει υπουργός;\nΟ Α. Σαμαράς προσκλήθηκε στη σύνοδο του ΕΛΚ στη Μάλτα. Φυσικό είναι αφού μετέχει στην επιτροπή “των σοφών” του Ευρωπαϊκού Λαϊκού Κόμματος στο οποίο ανήκουν οι περισσότεροι πρωθυπουργοί της Ευρώπης, ανάμεσά τους και η καγκελάριος.\nΤον υποδέχθηκαν όλοι, ως να μην άλλαξε τίποτε. Ως one of us. Σα να ήταν ακόμη ο πρωθυπουργός ή έστω ο αρχηγός της Νέας Δημοκρατίας. Μόνον καλά λόγια είχαν να του πουν. Μόνον επαίνους για τα δυόμιση χρόνια της πρωθυπουργίας του. Κι αυτός, ευγενής, δεν άφησε να φανεί καμία πικρία, ούτε καν και σ’ εκείνους που του εξέφρασαν τον θυμό τους για τον Τσίπρα. Για το διπλοπρόσωπο της πολιτικής που ακολουθεί. Για τους ψιλοεκβιασμούς που επιχειρεί. Για το ναι του, που σημαίνει μπορεί και το όχι του που σημαίνει βλέπουμε.\nΔεν είπε τίποτε ούτε και στην καγκελάριο, που έσπευσε να φιλήσει τον αγαπητό Αντώνη. Να της έλεγε, ας πούμε, για το mail Χαρδούβελη και πόσο εκείνη η άρνηση στοίχισε στους Έλληνες πολίτες. Ούτε καν για το χαλί που έσυραν κάτω από τα πόδια του δεν είπε. Ούτε μια λέξη. Όπως αρμόζει σ’ έναν αληθινό πολιτικό ηγέτη.\nΣήμερα άπαν το πανελλήνιον οφείλει να συνεορτάσει την 1η Απριλίου. Παραδοσιακά η 1η Απριλίου είναι η ημέρα που ασκούμε το ψέμμα και κανείς δεν μας το καταλογίζει, γιατί κάνουμε πλάκα.\nΑκριβώς το ίδιο κάνει και ο Τσίπρας. Δύο χρόνια πρωθυπουργός μας τάραξε στα ψέμματα και τώρα μας κάνει και πλάκα: Κανείς, είπε, δεν είναι τόσο αριστερός και τόσο ευαίσθητος όσο αυτός! Καήκαμε που λέει και ο Τσακαλώτος.\nΠέρασε όλο το 2014 λέγοντας διαρκώς ψέμματα εναντίον της κυβέρνησης Σαμαρά και όλο το 2015 λέγοντας ψέμματα για την δήθεν διαπραγμάτευση με την τρόικα. Εν τέλει λέγοντας τόσα τερατώδη ψέμματα μόνον ως πλάκα θα μπορούσε να τα εκλάβει κάποιος.\nΚάποιος ναι. Αλλά όχι οι σανοφάγοι Έλληνες που ήθελαν κάποιον να τους χαϊδεύει τ’ αυτιά με ΘΑ και με μαγκιές και δήθεν, που ενώ κατά βάθος ξέρανε πως ολα αυτά ήταν για το θεαθήναι, παρέδωσαν με την ψἠφο τους την Ελλάδα στον πλέον άχρηστο πρωθυπουργό από Μεταπολιτεύσεως.\nΠιο άχρηστο και από τον Γιωργάκη που είχαμε για μέτρο σύγκρισης. Άντε και του χρόνου η πρωταπριλιά να τον βρεί σπίτι του κι αυτόν και τους καρανικέους.


Live Test: BMW 530i - motornews.gr\nLive Test: BMW 530i\nΟι συγκλονιστικές νέες BMW συνεχίζουν και περνούν από τα χέρια μας τον τελευταίο καιρό. Τη λίστα, συμπληρώνει η καινούργια “5άρα” με τον δίλιτρο turbo κινητήρα και τους 252 ίππους.\nΗ BMW 530i με το δίλιτρο μοτέρ και τους 252 ίππους της, ήρθε στο live test του Motornews με στόχο να μας δείξει πως είναι η σύγχρονη εκδοχή του μεγάλου sport sedan. Θα κάνουμε χιλιόμετρα μαζί της και θα την “ξεψαχνίσουμε” για να δούμε πως συνεχίζεται η παράδοση της BMW που ήθελε ακόμα και τα μεγάλα της sedan να έχουν κάτι από πιο sport κατηγορίες.\nΗ ανάρτηση της 5άρας είναι βγαλμένη από ταινία επιστημονικής φαντασίας. Ο τρόπος με τον οποίο “σιδερώνει” τις ανωμαλίες του δρόμου, είναι μοναδικός. Χωρίς ούτε υποψία θορύβου, κάνει τη δουλειά που πρέπει για να μένουν ατσαλάκωτοι οι επιβάτες αλλά και για να κρατιούνται τα -σχεδόν- 1.700 κιλά του αμαξώματος σε λογαριασμό ακόμα και υπό πίεση. Βλέπετε, 252 ίπποι είναι αυτοί. Μπορεί να μην έχουν το απαραίτητο background για να υποστηρίξουν την απόλυτα sport αίσθηση που θα περίμενες από ένα μεγάλο sedan με αυτό το χαρακτήρα αλλά μια χαρά τα καταφέρνουν στις περισσότερες των περιπτώσεων.\nΚαι όπως και να έχει, μπορούν να φέρουν το αυτοκίνητο σε κατάσταση “ευθυμίας” αρκεί να ξέρει ο οδηγός τι κάνει. Εκείνο που έχει σημασία πάντως, είναι πως πραγματικά η σύγχρονη 5άρα, έχει πάει το θέμα της πολυτέλειας και της άνεσης σε άλλα επίπεδα σε σχέση με το παρελθόν. Περίεργο επίσης, μοιάζει το γεγονός πως η 530i είναι η βασική επιλογή που έχει κανείς αν θέλει 5άρα και βενζίνη, με το κόστος εκκίνησης για την επιλογή να είναι ελάχιστα κάτω από τα 70 χιλιάρικα- που δυσανάλογα εύκολα “φορτώνεται” και φλερτάρει με τα 80, αν του προσθέσεις ορισμένα πολύ χρήσιμα (και εφετζίδικα) έξτρα.\nΕίναι μια από τις πλέον παράξενες μέρες Ιουλίου που έχουμε ζήσει μέχρι στιγμής. από το βράδυ της Κυριακής, η βροχή έχει τον πρώτο λόγο, ενώ όσοι κοροϊδεύαμε τους άλλους που έλεγαν “πάρτε και καμιά ζακέτα βγαίνοντας” κατάπιαμε τις γλώσσες μας. Αυτά με τον περίεργο καιρό -γενικώς και ειδικώς- που καλούμαστε να αντιμετωπίσουμε.\nΗ αλήθεια είναι πως με ένα αυτοκίνητο σαν την 530i, η αισιοδοξία για τη συνέχεια είναι δεδομένη. Ανοίξαμε λίγο παραπάνω και το αρωματικό χώρου (ναι, ελέγχεται και αυτό από την κεντρική μονάδα με τον μεγάλο περιστροφικό διακόπτη) και κάναμε τις διαδρομές μας στην ποιοτικότατη καμπίνα που είναι επενδεδυμένη με τα ανοιχτόχρωμα δέρματα, “αποκομμένοι” από το περιβάλλον.\nΕπίσης, είναι η πρώτη φορά που σε “5άρα”, οδηγώντας σκέφτεσαι πιο πολύ την “7άρα” παρά τη σειρά 3. Η διαφορά για όσους το θέλουν πενηνταράκια, είναι στο ότι η ανέκαθεν η 5άρα είχε πολύ πιο sport ύφος και παρέπεμπε στην σειρά 3. Ετούτη εδώ η περίπτωση όμως, είναι πιο πολυτελής και πιο “limo”- με μεγαλύτερη απόσταση από το sport προφίλ των μοντέλων της εταιρείας.\nΤο πρώτο πράγμα που σου τραβάει την προσοχή, είναι το κλειδί που μοιάζει (και λειτουργεί) σαν smart phone. Με την οθόνη του και τις επιμέρους λειτουργίες που ελέγχει να το κάνουν τελείως διαφορετικό από όσα έχουμε συνηθίσει να κάνουν τα κλειδιά των αυτοκινήτων. Είχε προηγηθεί η -άλλη συγκλονιστική- 740Li που μας είχε δώσει την ευκαιρία να εξοικειωθούμε με τη διαφορετική αυτή προσέγγιση του κλειδιού, αλλά και πάλι, το πράγμα είναι τόσο εντυπωσιακό που αναγκαστικά “μένεις” πάνω του αρκετή ώρα.\nΕκτός όλων των άλλων, στην 530i “μας”, μπορεί ο οδηγός να την ξεπαρκάρει από απόσταση- όταν για παράδειγμα σε μια διάταξη parking με κάθετες θέσεις, έχουν “στενέψει” τα πράγματα και δεν χωράει ο οδηγός να μπει στο αυτοκίνητο για να το πάρει και να φύγει. Το σούπερ κλειδί, δίνει τη λύση! Βάζεις μπροστά τον κινητήρα από το κλειδί και το “τραβάς” μπροστά ή πίσω τόσο όσο χρειάζεται για να μπεις στη θέση του οδηγού και να φύγεις. Άλλα κόλπα.\nΌπως καταλαβαίνετε, μετά από αυτό, το ότι από το τηλέφωνο εεεε, sorry, από το κλειδί μπορείς να ρυθμίσεις την ώρα αναχώρησης για την επόμενη διαδρομή και βάσει αυτής να ρυθμίσεις τη θερμοκρασία στην καμπίνα προκειμένου να πας και να τη βρεις δροσερή, είναι το λιγότερο που μπορείς να περιμένεις.


Επιτροπές - ΙΑΣΩ Θεσσαλίας\nΚλινική ΙΑΣΩ Θεσσαλίας\nTo ΙΑΣΩ Θεσσαλίας ξεκίνησε στις 22 Μαρτίου 2010 να λειτουργεί δυναμικά στο χώρο της υγείας και σήµερα αποτελεί µία σύγχρονη κλινική.\nΑποτελεί ένα πρότυπο ίδρυµα παροχής υψηλού επιπέδου υπηρεσιών υγείας, εξοπλισµένο µε τον πλέον σύγχρονο και πρωτοποριακό ιατροτεχνολογικό εξοπλισµό και µε τη συνδροµή κορυφαίων ιατρών συνεργατών όλων των ειδικοτήτων.\nTo ΙΑΣΩ Θεσσαλίας αναπτύσσεται σε 33.000 τ.µ., στο 8ο χλµ. της Π.Ε.Ο Λάρισας – Αθηνών και απέχει 45-50 χιλιόµετρα από τις υπόλοιπες 3 πρωτεύουσες των Νοµών Μαγνησίας, Τρικάλων και Καρδίτσας (Βόλο, Τρίκαλα, Καρδίτσα). Ο Βόλος συνδέεται µέσω της Π.Α.Θ.Ε. µε µέσο χρόνο πρόσβασης 25-35 λεπτά.\nΠαρακαλούμε συμπληρώστε το πεδίο.\nΠαρατηρήσεις1 (π.χ. προτιμώμενη ημέρα ή ώρα επικοινωνίας κτλ.)\n1 Παρακαλούμε ΜΗΝ εισάγετε σε αυτό το πεδίο προσωπικές πληροφορίες και δεδομένα υγείας\nΈχω διαβάσει και κατανοήσει την Πολιτική Προστασίας Προσωπικών Δεδομένων του ΙΑΣΩ Θεσσαλίας(*) Παρακαλούμε διαβάστε την Πολιτική Προστασίας Προσωπικών Δεδομένων του ΙΑΣΩ Θεσσαλίας\nWritten by Μάριος Κωνσταντίνος Λαζανάς\nWritten by Ευάγγελος Καναβός\nWritten by Γεώργιος Καπότσης\nWritten by Νικόλαος Μαγκούτης\nWritten by ΙΑΣΩ Θεσσαλίας\nWritten by Μελίνα Νταλαπάσχα\nWritten by Ευάγγελος Αδαμόπουλος\nWritten by Αθανάσιος Μουσιώλης\nWritten by Γεώργιος Καλόγηρος\nWritten by Ζαφειρία Κοτζαμάνογλου\nWritten by Πόπη Αλμπανοπούλου\nWritten by ΙΑΣΩ ΘΕΣΣΑΛΙΑΣ\nΕταιρική Κοινωνική ΕυθύνηΑσφαλιστικές ΕταιρείεςΔιεθνείς Ασθενείς\nΌμιλος ΙΑΣΩ, δίπλα σας με ολοκληρωμένες υπηρεσίες υγείας υψηλής ποιότητας\nΟ Όμιλος ΙΑΣΩ, ένας από τους μεγαλύτερους Ομίλους υγείας στην Ελλάδα, φροντίζει για ό,τι πιο πολύτιμο έχετε... την υγεία σας\nΙΑΣΩ Θεσσαλίας - Ασφαλιστικές Εταιρείες\nΤο ΙΑΣΩ Θεσσαλίας έχει επεκτείνει τη συνεργασία του με τις μεγαλύτερες ελληνικές και ξένες ασφαλιστικές εταιρίες.\nΤμήμα Διεθνών Ασθενών στο ΙΑΣΩ Θεσσαλίας\nΣτο ΙΑΣΩ Θεσσαλίας λειτουργεί ειδικό Τμήμα Διεθνών Ασθενών με σκοπό τη καλύτερη δυνατή εξυπηρέτηση και διαχείριση των ασθενών του εξωτερικού που επισκέπτονται την Κλινική.\nΜε ιδιαίτερη χαρά σας προσκαλούμε να παρακολουθήσετε το πρόγραμμα των Επιστημονικών Εκδηλώσεων του Ομίλου ΙΑΣΩ για την περίοδο Νοεμβρίου 2019 – Ιουνίου 2020.


Ακούσαμε | Βασίλης Παπακωνσταντίνου– “Όλα είναι για μας” - MusicCorner.gr\nΑρχική CD Ακούσαμε | Βασίλης Παπακωνσταντίνου– “Όλα είναι για μας”\nΑκούσαμε | Βασίλης Παπακωνσταντίνου– “Όλα είναι για μας”\nΟ Θέμης Καραμουρατίδης και ο Οδυσσσέας Ιωάννου τα έχουνε βρει καλλιτεχνικά μεταξύ τους. Έφτιαξαν τις «Πρώτες λέξεις» για τη Μποφίλιου και το Μάλαμα, έγραψαν τραγούδια για τη Γιώτα Νέγκα και τώρα βαίνουν στο πιο τολμηρό τους εγχείρημα, το Βασίλη Παπακωνσταντίνου. «Όλα είναι για μας» τιτλοφορείται ο δίσκος και δεν ξέρω κατά πόσο η συγκεκριμένη επιλογή είναι σημειολογική ή παίρνει το όνομά της από το πρώτο τραγούδι του δίσκου.\nΗ εν λόγω εργασία πάντως, πριν ακόμα δημοσιευθεί, καλλιέργησε μεγάλες προσδοκίες αλλά και ένα αίσθημα αναμονής τολμηρών επιλογών και στοιχείων, που θα μπορούσαν να δώσουν το κάτι διαφορετικό. Εάν, όμως, κάποιος περίμενε ότι ξαφνικά θα παρουσιαζόταν μια ευκαιρία επανεκκίνησης της φτασμένης πορείας του Παπακωνσταντίνου (πρωτίστως), τότε σίγουρα θα ξεκινούσε από μια αφετηρία ιδιαίτερα υψηλών απαιτήσεων, ίσως μη λογική. Ο Βασίλης πια δεν έχει να αποδείξει πολλά πράγματα. Τίποτα σχεδόν δεν έχει να αποδείξει παρά μόνο να δείχνει, αφού και ο ίδιος φαίνεται να το επιθυμεί, πως η διάθεση του, οι δυνατότητες του και η ευελιξία του, παραμένουν σε επίπεδο ικανό να διατηρήσουν την τεράστια καλλιτεχνική αξιοπρέπεια που καλλιέργησε μέσα στα χρόνια.\nΟ Καραμουρατίδης δείχνει από τη μία να έχει διαβάσει και επιστρατεύσει πολύ σωστά το προφίλ του ερμηνευτή του, απ’ την άλλη όμως, δε διστάζει να τον οδηγήσει και στα δικά του μονοπάτια, όχι πάντα με απόλυτη επιτυχία. Από το προφίλ, αυτό, όμως, έχει αφήσει στην άκρη τη ροκ άποψη και έχει προτιμήσει το λυρικό χαρακτήρα. Με τραγούδια όπως το ομώνυμο, τον «Ιούλιο», το «Θα φύγω εγώ» και το «Αυτά που έχουμε ζήσει» (μαζί με τη Ρίτα Αντωνοπούλου), δίνει ερωτικές μπαλάντες που μπορούν να αγγίξουν και να κάνουν αίσθηση, ειδικά με τον στίχο του Ιωάννου, που πάντα καταφέρνει να «παίξει» καλά στο πεδίο αυτό. Ευρύτερα, όμως, το στιχουργικό τοπίο παραμένει γνώριμο, επαναλαμβανόμενο και λίγο πολύ πεπατημένο για τα δεδομένα του ονόματος. Η μικρή ερμηνευτική συμμετοχή της Νατάσσας Μποφίλιου στο «Θα φύγω εγώ», κατέδειξε ένα μοναδικό ταίριασμα των δύο φωνών, που θα μπορούσε να αποτελούσε λόγο για μια μεγαλύτερη συμμετοχή της στο δίσκο. Το ίδιο, μάλλον, δε συνέβη με την περίπτωση της Ρίτας Αντωνοπούλου. Χωρίς, όμως, να τους έχω παρακολουθήσει στην παράσταση «9 και 5», δε μπορώ να εκφέρω περαιτέρω γνώμη για τη δυνατότητα συνδυασμού τους.\nΜια στιγμή που ίσως θυμίζει ροκ Βασίλη, με αρκετά όμως νεωτερικά και ποπ στοιχεία, είναι το «Αυτό που περιμένουμε». Τραγούδι ραδιοφώνου αλλά και ευχάριστο με την καλή έννοια, καταφέρνει να δώσει μια λάμψη δυναμικής και έντασης, τη στιγμή που τα υπόλοιπα τραγούδια διαπνέονται από ήρεμες και συγκρατημένες τάσεις. Στις ενορχηστρώσεις, εξάλλου, έχουν υποβαθμιστεί αρκετά τα ηλεκτρικά στοιχεία και έχουν δώσει το χώρο τους στις κιθάρες και τα παραδοσιακά έγχορδα, που ο Καραμουρατίδης χρησιμοποιεί ως εργαλείο στις λαϊκότροπες διαδρομές του. Ένα από τα πιο ιδιαίτερα είναι τα «Παιδιά», όπως και οι «Προσευχές» σε μια απόπειρα του Ιωάννου να αλλάξει τη θεματολογία του προς μια πολιτικοκοινωνική κατεύθυνση. «Τα χέρια», πάλι, θυμίζουν έντονα έναν Βασίλη της πορείας, των δρόμων και των φοιτητικών φεστιβάλ και είναι μάλλον ό, τι πιο χαρακτηριστικό στο δίσκο σε σχέση με αυτή την εκδοχή του καλλιτέχνη. Αρκετά ασθενής, όμως, ακούγεται η επανεκτέλεση της «Φλόγας», που συγκριτικά με την πρώτη εκτέλεση της Μποφίλιου, η ερμηνεία του Παπακωνσταντίνου δεν έχει «αγκαλιάσει» το τραγούδι.\nΟ δίσκος αφήνει πίσω του κάποια καλά τραγούδια, που μεγεθύνουν ακόμα περισσότερο το δισκογραφικό ρεπερτόριο του Παπακωνσταντίνου και του δίνουν «φωνή» με τραγούδια και ήχους του σήμερα. Και αυτό δεν είναι λίγο σε καμία περίπτωση. Η αίσθηση, όμως, ότι ο ερμηνευτής ταλαντεύεται αρκετά έντονα μεταξύ των γνώριμων στοιχείων του απ’ τη μία και των κατευθύνσεων του συνθέτη, απ’ την άλλη, παρουσιάζει το όλο εγχείρημα οριακά να ισορροπεί και σίγουρα πολύ δύσκολα να εκπλήσσει.\n“Δε βγήκαµε στη θάλασσα\nΔεν κάνει βήµα πίσω”\n* (Στίχοι: Οδυσσέας Ιωάννου)\n01. Ολα είναι για μας (03:44)\n02. Προσευχές (04:21)\n03. Τα παιδιά (04:02)\n04. Αυτό που περιμένουμε (03:43)\n05. Ιούλιος (04:21)\n06. Θα φύγω εγώ (02:49)\n07. Τα χέρια (03:41)\n08. Άνοιξε το δρόμο (04:03)\n09. Αυτά που έχουμε ζήσει (04:03)\nΒασίλης Παπακωνσταντίνου – Ρίτα Αντωνοπούλου\n10. Η φλόγα (03:46)\nΔισκογραφική: Minos – EMI\nΤραγούδι : Βασίλης Παπακωνσταντίνου, Ρίτα Αντωνοπούλου, Νατάσα Μποφίλιου


Τίμησαν τους Φιλέλληνες και τον Λόρδο Βύρωνα\nΈκλεψαν το ψυγείο του γείτονα\nΣυνέβη κι αυτό! Δύο Αλβανοί στην Άρτα έκλεψαν το ψυγείο του γείτονα. Κι όχι μόνο το έκλεψαν από έναν άνθρωπο με τον οποίο διατηρούσαν άριστες σχέσεις αλλά το φόρτωσαν και σε αγροτικό αυτοκίνητο ξεκινώντας το ταξίδι για το χωριό τους.\nΔεν τα λογάριασαν καλά όμως καθώς η αστυνομία και στην περίπτωση αυτή έδρασε ακαριαία.\nΈνας εικοσάχρονος νεκρός, είναι ο απολογισμός του τραγικού τροχαίου ατυχήματος, που έγινε το πρωί της Δευτέρας στην Εθνική Οδό Ιωαννίνων – Άρτας, στο 78ο χλμ.\nΟ εικοσάχρονος επέβαινε σε δίκυκλη μηχανή και κατευθυνόταν προς την Άρτα, όπως και το φορτηγό που οδηγούσε 51χρονος. Σε κάποια στιγμή το προπορευόμενο φορτηγό, σταμάτησε για να μπει αριστερά, ο άτυχος νέος, προφανώς δεν το αντελήφθη και με μεγάλη ταχύτητα έπεσε πάνω στο φορτηγό, με αποτέλεσμα από την σύγκρουση να χάσει τη ζωή του.\nΣε εξέλιξη ο διαγωνισμός για την πεζογέφυρα Αράχθου\nΣε εξέλιξη είναι ο ανοιχτός διαγωνισμός για την ανάθεση του έργου «Κατασκευή τεχνικού και πρόσβασης στην πεζοοδογέφυρα Αράχθου», με προϋπολογισμό 100.000,00 ΕΥΡΩ.\nΟ διαγωνισμός θα διεξαχθεί την Τρίτη 24-4-2012 και ώρα 10:00, σύμφωνα με τον νόμο 3669/08 «Κύρωση της κωδικοποίησης της νομοθεσίας κατασκευή Δημοσίων έργων.\nΓια πέμπτη φορά κλέβουν το εκθεσιακό\nΓια πέμπτη φορά το Εκθεσιακό Κέντρο της Άρτας έγινε στόχος αγνώστων, οι οποίοι εισέβαλαν, προκάλεσαν μεγάλες φθορές και έκλεψαν ότι θα ήταν χρήσιμο να πουληθεί για σίδερο.\nΗ κλοπή έγινε στη διάρκεια της μέρας γεγονός που φανερώνει και το θράσος των αγνώστων.\nΛεηλασίες και ζημιές σε νεκροταφείο\nΟι ζημιές και οι λεηλασίες στο νεκροταφείο έγιναν αντιληπτές από κατοίκους της περιοχής οι οποίοι όταν πήγαν να ανάψουν τα καντήλια στους τάφους των δικών τους ανθρώπων διαπίστωσαν ότι έλειπαν θα θυμιατά, άλλα αντικείμενα ακόμη και τα μπουκάλια με το λάδι.\nΣελίδα 389 από 420


Club Family Hotel Serenissima (Cesenatico, Ιταλία) - Κριτικές - TripAdvisor\nΞενοδοχεία κοντά σε: Club Family Hotel Serenissima\nClub Family Hotel Serenissima: Εστιατόρια στην περιοχή\nΔραστηριότητες κοντά σε: Club Family Hotel Serenissima\nClub Family Hotel Serenissima, Cesenatico - Κριτικές\nΝο 2 από 194 ξενοδοχεία για: Cesenatico\nΟι online ταξιδιωτικοί συνεργάτες μας δεν παρέχουν τιμές για αυτό το ξενοδοχείο, αλλά μπορούμε να αναζητήσουμε άλλες επιλογές στην περιοχή (Cesenatico)\n5,0 631 κριτικές\nViale Evangelista Torricelli 19, 47042, Cesenatico Ιταλία Δείτε στον χάρτη\nΒρήκαμε αυτό το ξενοδοχείο από την ευκαιρία όταν αναζητάτε μια τοποθεσία και ένα ξενοδοχείο που θα δηλώνει τα πολλά κουτιά. Δεν είναι τσεκαρισμένο. Υπέροχο οικογενειακό ξενοδοχείο που πραγματικά φροντίζει για τα μικρά παιδιά, μολονότι όλα τα παιδιά δραστηριότητες είναι στα Ιταλικά. Ωστόσο, ορισμένοι από το...προσωπικό μιλούσε αγγλικά και έτσι θα ήταν εφικτό. Αλλά δεν είναι σημαντική για εμάς ως ουδέποτε υπήρξε σχέδιο να βάλουμε ένα μικρό σε αυτές . Απασχολημένος αλλά όχι τρελή και ένα αληθινό Ιταλικό εμπειρία..ήμασταν οι μόνοι Βρετανοί. Το δωμάτιο ήταν ευρύχωρο και καθαρό. Καλή πισίνα και παραλία εγκαταστάσεις συμπεριλαμβάνονται όλα στην τιμή. Το φαγητό ήταν εξαιρετικό με μια καλή επιλογή για όλα τα γεύματα. Πραγματικά απόλαυσα τη διαμονή μας και σχεδιάζει να επιστρέψει το 2017.Περισσότερα\nΑπάντηση από: Andrea F, Direttore generale στο Club Family Hotel SerenissimaΑπάντηση: 26 Φεβρουαρίου 2018\n011 39 0547 174 0021Κλήση\nΛάβετε γρήγορες απαντήσεις από το προσωπικό του Club Family Hotel Serenissima και από προηγούμενους πελάτες.


ΘΕΜΑ [Ομιλία] ΟΜΙΛΙΑ ΤΟΥ ΕΙΣΗΓΗΤH ΤΟΥ ΠΑΣΟΚ Δ. ΚΟΥΣΕΛΑ ΣΤΗΝ ΟΛΟΜΕΛΕΙΑ ΤΗΣ ΒΟΥΛΗΣ ΚΑΤΑ ΤΗ ΣΥΖΗΤΗΣΗ ΤΟΥ Σ/Ν «ΘΕΜΑΤΑ ΚΕΦΑΛΑΙΑΓΟΡΑΣ ΚΑΙ ΑΛΛΕΣ ΔΙΑΤΑΞΕΙΣ» ΚΑΙ ΤΩΝ ΤΡΟΠΟΛΟΓΙΩΝ ΓΙΑ ΤΟ ΑΣΦΑΛΙΣΤΙΚΟ ΤΩΝ ΤΡΑΠΕΖΩΝ ΚΑΙ ΤΗΣ ΕΘΕΛΟΥΣΙΑΣ ΕΞΟΔΟΥ ΤΟΥ ΟΤΕ\nΑθήνα, 27 Ιουνίου 2005\nΟΜΙΛΙΑ ΤΟΥ ΕΙΣΗΓΗΤH ΤΟΥ ΠΑΣΟΚ Δ. ΚΟΥΣΕΛΑ\nΣΤΗΝ ΟΛΟΜΕΛΕΙΑ ΤΗΣ ΒΟΥΛΗΣ ΚΑΤΑ ΤΗ ΣΥΖΗΤΗΣΗ ΤΟΥ Σ/Ν\n«ΘΕΜΑΤΑ ΚΕΦΑΛΑΙΑΓΟΡΑΣ ΚΑΙ ΑΛΛΕΣ ΔΙΑΤΑΞΕΙΣ»\nΚΑΙ ΤΩΝ ΤΡΟΠΟΛΟΓΙΩΝ ΓΙΑ ΤΟ ΑΣΦΑΛΙΣΤΙΚΟ ΤΩΝ ΤΡΑΠΕΖΩΝ\nΚΑΙ ΤΗΣ ΕΘΕΛΟΥΣΙΑΣ ΕΞΟΔΟΥ ΤΟΥ ΟΤΕ\nΕρχόμαστε σήμερα να συζητήσουμε στη Βουλή μεγάλα και σοβαρά ζητήματα που αφορούν το σύνολο του Ελληνικού Λαού σε μια ηλεκτρισμένη ατμόσφαιρα που τη συνθέτουν :\n1. Η αδιάλλακτη και αυταρχική στάση της Κυβέρνησης που αναγκάζει τους τραπεζοϋπαλλήλους να απεργούν για 14η ημέρα.\n2. Η κινητοποίηση όλου του κομματικού μηχανισμού της Ν.Δ για να μην υπάρξουν διαρροές από τους Βουλευτές της συμπολίτευσης κατά την ψήφιση των τροπολογιών .\nΤροπολογιών για τις οποίες όσοι τις συνέταξαν, μόνο περήφανοι δε μπορεί να είναι.\nΓιατί τέτοιου είδους πολιτικές επιλογές δεν έχουν καμιά σχέση με τις μεταρρυθμίσεις και τις τομές που έχει ανάγκη σήμερα η Ελληνική οικονομία και κοινωνία.\nΔεν είναι μεταρρυθμίσεις …\nΕίναι διευθετήσεις οικονομικών συμφερόντων.\nΕίναι απορυθμίσεις ασφαλιστικών δικαιωμάτων και εργασιακών σχέσεων, που σκοπεύουν να προετοιμάσουν συγκεκριμένες επιχειρήσεις σε «συσκευασία δώρου» για πώληση.\nΣήμερα η ΕΜΠΟΡΙΚΗ & ο ΟΤΕ αύριο το ΤΑΧΥΔΡΟΜΙΚΟ ΤΑΜΙΕΥΤΗΡΙΟ, μεθαύριο και ποιος ξέρει τι άλλο.\nΚοινός παρονομαστής σε όλες τις επιχειρούμενες ανατροπές, είναι ότι το κόστος το πληρώνει το κοινωνικό σύνολο μέσα από τον κρατικό προϋπολογισμό και οι εργαζόμενοι μέσα από την αφαίρεση θεμελιωδών δικαιωμάτων τους.\nΕπειδή αυτό αργά ή γρήγορα θα γίνει αντιληπτό, φροντίζετε από τώρα να ρίξετε το σπόρο του διχασμού και της διχόνοιας στην Ελληνική κοινωνία, να φέρετε σε σύγκρουση εργαζόμενους με εργαζόμενους.\nΑυτό τουλάχιστον είναι πολιτικά ανήθικο, γιατί δεν επιδιώκετε σύγκλιση προς τα πάνω. Στόχος σας είναι η ισοπέδωση προς τα κάτω.\nΓια να περάσετε αυτή την πολιτική κύριοι της Κυβέρνησης λέτε ψέματα. Ασύστολα ψέματα, που βασίζονται στην άγνοια και την ελλιπή ενημέρωση της κοινής γνώμης.\nΌχι μόνο δεν εφαρμόζετε το νόμο 3029/2002 για το ασφαλιστικό των τραπεζοϋπαλλήλων αλλά τον ανατρέπετε και ειδικά και γενικά. Γενικά, γιατί ανατρέπετε τη βιωσιμότητα συνολικά του ασφαλιστικού συστήματος που θεμελίωνε ο συγκεκριμένος νόμος. Ειδικά, γιατί δεν εφαρμόζετε τις διατάξεις του νόμου αυτού σε ό,τι αφορά το ασφαλιστικό των τραπεζοϋπαλλήλων.\nα) Το άρθρο 5 παρ.2 προέβλεπε για την κύρια σύνταξη\nαίτηση των Δ.Σ των ταμείων\nεκπόνηση ειδικής οικονομικής μελέτης για να υπολογιστεί το κόστος της ένταξης.\nΗ Κυβέρνηση της Ν.Δ υποχρεώνει τα ταμεία να μπουν στο ΙΚΑ χωρίς να έχει προηγηθεί μελέτη και χωρίς επιμερισμό του κόστους.\nΤο κόστος καλείται να πληρώσει εξ ολοκλήρου το ΙΚΑ .\nβ) Για τα επικουρικά ταμεία το άρθρο 11 του ν.3029/2002 προβλέπει τη δημιουργία ενιαίου επικουρικού Ταμείου Ασφάλισης Τραπεζοϋπαλλήλων που θα λειτουργεί ως Ν.Π.Ι.Δ.\nΤην εγγύηση αυτού του ταμείου θα έχουν οι τράπεζες και το κόστος θα βαρύνει τις τράπεζες και τους εργαζόμενους .\nΕσείς το καταργείτε.\nΔημιουργείτε ένα Ν.Π.Δ.Δ, του οποίου την εγγύηση αναλαμβάνει το κράτος και οι φορολογούμενοι πολίτες .\nΕίναι καθαρό ότι και στις δυο περιπτώσεις κύριας και επικουρικής σύνταξης στέλνετε το λογαριασμό στο ΙΚΑ και στο φορολογούμενο πολίτη.\nΗ γραμμή σας είναι καθαρή :\n-Σώστε τις τράπεζες .\n-Βυθίστε το ΙΚΑ.\nΓιατί το ΙΚΑ δεν μπορεί να αντέξει το κόστος 9 δις € για την κύρια σύνταξη.\nΣας το είπε ο κ. Βαρθολομαίος.\nΕίχε άδικο; Πρέπει να τιμωρηθεί για αυτό;\nΤο ΙΚΑ δεν μπορεί να αντέξει άλλα 4,3 δις ,που είναι το κόστος ένταξης των επικουρικών ταμείων.\nΕξάλλου το πρόσθετο οργανικό έλλειμμα που θα δημιουργήσετε κατ΄ έτος με βάση πρόσφατη μελέτη της ΓΣΕΕ είναι 234.000.000 €.\nΤι θα γίνουν αύριο τα εκατομμύρια των ασφαλισμένων του ΙΚΑ ; Γιατί πρέπει να χαρίσετε ένα ολόκληρο κοινοτικό πλαίσιο στήριξης στις τράπεζες; Είναι ή δεν είναι αυτό σκάνδαλο πρώτου μεγέθους; Τους τα χρωστάει ο ελληνικός λαός, οι Έλληνες φορολογούμενοι; Ή μήπως σας εκβιάζουν;\nΕάν συμβαίνει κάτι τέτοιο, δείξτε επιτέλους ότι είστε κυβέρνηση της λαϊκής κυριαρχίας και όχι κυβέρνηση των τραπεζιτών.\nΣτείλτε τους το λογαριασμό! Να πληρώσουν εκείνοι που ωφελούνται, όχι εκείνοι που δε φταίνε.\nΟι προτάσεις των κ. Έβερτ και Μάνου έρχονται να επιβεβαιώσουν την ορθότητα των απόψεων, που από την πρώτη στιγμή εκφράσαμε.\nΕάν συμφωνείτε ότι το κόστος δεν πρέπει να το πληρώσουν οι Έλληνες φορολογούμενοι, αφήστε τις περικοκλάδες.\nΔεχθείτε αυτές τις τροπολογίες, διαφορετικά θα αναγκάσετε τους βουλευτές σας να γίνουν απολογητές των τραπεζών.\nΚαι μην ψάχνετε σαν τον πνιγμένο να βρείτε σανίδα σωτηρίας.\nΣταματήστε να χρησιμοποιείτε το ΤΑΠΙΛΤ συμψηφιστικά.\nΤο ΤΑΠΙΛΤ ήταν ένα Ν.Π.Δ.Δ. χωρίς ελλείμματα. Με σχέση εν ενεργεία συνταξιούχων 2:1. Με περιουσία 219 εκ. ευρώ. Πέραν των άλλων η ALPHA BANK ανέλαβε να καλύψει και το ταμείο πρόνοιας, που ήταν προβληματικό, χωρίς να έχει υποχρέωση.\nΕάν τα παραπάνω δεν σας κάλυπταν είχατε τρεις μήνες να ανακαλέσετε την Υπουργική Απόφαση. Η έναρξη της ισχύος της ήταν η 01-06-2004.\nΓιατί δεν το κάνατε; Τώρα γιατί φωνάζετε; Για να δημιουργήσετε εντυπώσεις και να κάνετε συμψηφισμούς, με αυτά που επιχειρείτε;\nΗ επιμονή μας να πληρώσουν οι τράπεζες, δε σημαίνει ότι αποδεχόμαστε, πως το κράτος δεν έχει ευθύνη για την κοινωνική ασφάλιση.\nΔεν σημαίνει ότι φεύγουμε από τη λογική της τριμερούς χρηματοδότησης, που άλλωστε εμείς την κάναμε για πρώτη φορά πράξη. Ζητάμε να πληρώσουν οι τράπεζες γιατί ανατρέπεται ο «νόμος Ρέππα».\nΓιατί οι τράπεζες χρωστάνε στα ταμεία! Όχι οι εργαζόμενοι\nΚύριοι της κυβέρνησης, είναι υποκριτικό και ψευδές να ισχυρίζεστε ότι δε θίγονται κεκτημένα ασφαλιστικά δικαιώματα.\nΘίγονται και γεγενημένα και θεμελιωμένα ασφαλιστικά δικαιώματα. Αλλάζετε τα όρια συνταξιοδότησης στο 45% και πλέον των τραπεζοϋπαλλήλων ,οι οποίοι (άντρες και γυναίκες) θα επιβαρυνθούν από 3 μέχρι και 17 χρόνια.\nΜειώνετε τις επικουρικές συντάξεις μέχρι και 44,4% και την κύρια από 15% μέχρι και 57%.\nΤο είχατε πει, κύριε Υπουργέ, αυτό προεκλογικά ή μήπως είχατε διαψεύσει ότι θα εφαρμόσετε τον 2084/1992;\nΤουλάχιστον μην προκαλείτε τη νοημοσύνη και τους αγώνες των εργαζομένων.\nΙδιαίτερα όταν τους λέτε ότι το ταμείο που φτιάχνετε ως Ν.Π.Δ.Δ, που μόνο το όνομά του υιοθετήσατε, το Ε.Τ.Α.Τ, θα τους εγγυηθεί τα ασφαλιστικά τους δικαιώματα.\nΕίναι ένα ταμείο εκ προοιμίου πεθαμένο. Χωρίς εισφορές, χωρίς αναλογιστική μελέτη, ένα ταμείο διαμεσολαβητικό και διαχειριστικό, ένα ταμείο δηλαδή μιας και μόνο χρήσης.\nΘέλετε απλά :\nα) Να ρίξετε στάχτη στα μάτια των ασφαλισμένων .\nβ) Να καλύψετε μέρος του δημοσιονομικού ελλείμματος κατά το ύψος του ποσού που θα καταβάλλουν οι τράπεζες και θα εγγράψετε στον προϋπολογισμό του.\nΤέλος ψεύδεστε, κύριοι της Κυβέρνησης, όταν λέτε ότι εφαρμόζετε το σύνταγμα της χώρας.\nΗ λύση που επιχειρείτε, παραβιάζει ευθέως τα άρθρα 5, 12 & 22 του συντάγματος και μια σειρά από Διεθνείς συμβάσεις που έχει κυρώσει η χώρα μας .\nΗ αυτονομία των επικουρικών ταμείων έχει αναγνωριστεί από δεκάδες αποφάσεις του Σ.Τ.Ε και του Αρείου Πάγου.\nΥπάρχουν δεκάδες γνωμοδοτήσεις καθηγητών και επιστημόνων που αποφαίνονται για αυτή την αυτονομία\n· Πρόσφατη τοποθέτηση των καθηγητών, Άρη Καζάκου, Αντώνη Μανιτάκη και Δημήτρη Τραυλού για αυτό το θέμα\n· Σας καταθέτω την γνωμοδότηση που έδωσε ο καθηγητής του Πανεπιστημίου Αθηνών και νυν Υπουργός Εσωτερικών Δημόσιας Διοίκησης και Αποκέντρωσης, Προκόπης Παυλόπουλος, για τη συνταγματική κατοχύρωση της αυτονομίας των συγκεκριμένων ταμείων.\n· Tην πρόσφατη τοποθέτηση του Υφυπουργού Κοινωνικών Ασφαλίσεων, σχετικά με τα ασφαλιστικά ταμεία των τραπεζοϋπαλλήλων, από την οποία θα σας διαβάσω μόνο την τελευταία παράγραφο: «Τα ταμεία που λειτουργούν στα πλαίσια του τραπεζικού συστήματος ως ΝΠΙΔ, σωματειακής μορφής ή ενώσεις προσώπων ή λογαριασμοί, είναι αυτοδιοικούμενα και αυτοδιαχειριζόμενα. Συνεπώς δεν είναι δυνατή η οποιαδήποτε μορφής παρέμβαση στην εν γένει λειτουργία τους και ειδικότερα στη σύσταση ,διοίκηση ή κατάργησή τους».\nΣτη βάση όλων των παραπάνω καλούμε την Κυβέρνηση να αποσύρει αυτή την αντικοινωνική ,αντισυνταγματική και απαράδεκτη τροπολογία .\nΝα συνεχίσει το διάλογο με τους εργαζόμενους – γιατί διάλογος ουσιαστικός δεν έγινε - στη βάση του άρθρου 11 του ν.3029/2002, προκειμένου να βρεθεί μία κοινά αποδεκτή λύση, με την ένταξη των ταμείων κύριας σύνταξής στο ΙΚΑ, με βάση τις διατάξεις των καταστατικών τους, όπως περιγράφει ο νόμος, και με καταβολή του κόστους από τις τράπεζες και με τη δημιουργία ενός επικουρικού ταμείου ως νομικού προσώπου ιδιωτικού δικαίου.\nΈρχομαι τώρα στον ΟΤΕ. Καταγγέλλουμε τη ρύθμιση για τον ΟΤΕ ως κοινωνικά προκλητική, αντιαναπτυξιακή και αντίθετη στο Κοινοτικό Δίκαιο.\n1. Το δημόσιο δεν μπορεί να πληρώσει ως ο μεγαλύτερος μέτοχος του ΟΤΕ με τη μεταβίβαση περιουσιακών του στοιχείων, όχι για να στηριχθεί το ΤΑΠ-ΟΤΕ αλλά ως έμμεση κρατική ενίσχυση του ΟΤΕ . Αυτό απαγορεύεται από το Κοινοτικό Δίκαιο.\nΟ κ. Βουρλούμης αποκάλυψε στην κοινή συνεδρίαση της 22-06-2005 των Επιτροπών Οικονομικών και Κοινωνικών Υποθέσεων ότι δεν έχει ενημερωθεί η Ε.Ε εγγράφως ,αλλά μόνο προφορικά …\n2. Οι Έλληνες φορολογούμενοι πολίτες δεν μπορεί να αναλάβουν το βάρος μιας εθελούσιας εξόδου με προνομιακούς όρους για να εξυπηρετηθούν άλλες σκοπιμότητες.\nΔεν μπορεί όλοι οι Έλληνες πολίτες να επωμισθούμε το κόστος αυτής της εθελούσιας μέσα από την αύξηση των τιμολογίων που θα κάνει ο ΟΤΕ .\nΓιατί ,μη μας πείτε ότι το 80% του κόστους, που λέει η κυβέρνηση ότι θα το αναλάβει ο ΟΤΕ, δεν θα το μετακυλήσει αύριο στις πλάτες των συναλλασσόμενων μέσα από την αύξηση των τιμολογίων;\nΕίναι πολιτικά και ηθικά απαράδεκτη η σύνδεση της εθελούσιας εξόδου με την αλλαγή των εργασιακών σχέσεων και μάλιστα για τους νέους εργαζόμενους .\nΤο μοντέλο των εργασιακών σχέσεων που οραματίζεται η Κυβέρνηση με φθηνή και εξαθλιωμένη εργασία, με πλήρη απορύθμιση των εργασιακών σχέσεων, με πλήρη απελευθέρωση του ωραρίου και κατάργηση του 8ωρου, ταιριάζει σε άλλες χώρες. Ίσως σε Ανατολικές ή του Τρίτου κόσμου, όχι στη χώρα μας.\nΜας πάτε πίσωστον εργασιακό Μεσαίωνα. Αυτό θέλετε να κάνετε; Έτσι θα αντιμετωπίσετε τον Διεθνή ανταγωνισμό;\nΤο ΠΑΣΟΚ θα αντιταχθεί σε κάθε προσπάθεια απορύθμισης των εργασιακών σχέσεων με τέτοιες απαράδεκτες μεθοδεύσεις. Με τους λίγους να κερδίζουν και τους πολλούς να χάνουν.\nΕίναι απαραίτητο, κυρίες & κύριοι συνάδελφοι, να γίνουν μεταρρυθμιστικές τομές στη χώρα μας. Αυτές όμως πρέπει να γίνουν όχι με γνώμονα μια κακώς εννοούμενη ανταγωνιστικότητα, αλλά στηριγμένες στην ποιότητα, στην εκπαίδευση και την κατάρτιση, στη σωστή οργάνωση της εργασίας, στην ποιοτική ευελιξία. Με ουσιαστική προστασία και ασφάλεια για τους εργαζόμενους .\nΓια το ΠΑΣΟΚ στόχος είναι, να υπάρχει ένας ΟΤΕ που στο πλαίσιο μιας υγιούς και δυναμικής αγοράς τηλεπικοινωνιών, θα προσφέρει σε όλους τους πολίτες τις καλύτερες, πληρέστερες και τις φθηνότερες δυνατές τηλεπικοινωνιακές υπηρεσίες .\nΓι’ αυτό κατά τη γνώμη μας, ο ΟΤΕ δεν έχει ανάγκη από στρατηγικό επενδυτή, αλλά από στρατηγικό σχέδιο ανάπτυξης, το οποίο ζητήσαμε επιμόνως και στις επιτροπές και στην Ολομέλεια της Βουλής και το οποίο δεν υπάρχει.\nΈρχομαι τώρα στις ρυθμίσεις για το χρηματιστήριο\nΟ προτεινόμενος νόμος αναδιατυπώνει το υφιστάμενο κανονιστικό πλαίσιο με βάση εκκρεμούσες διατάξεις οδηγιών της ΕΕ και μεταθέτει αποφασιστικές αρμοδιότητες σε θέματα κεφαλαιαγοράς στο χρηματιστήριο Αθηνών στα πλαίσια της ολοκλήρωσης της ιδιωτικοποίησής του.\nΕδώ όμως φαίνεται ανάγλυφα για άλλη ακόμη μια φορά η διάσταση λόγων και έργων της Ν.Δ.\nΓιώργος Αλογοσκούφης: Συζήτηση στη Βουλή 27-06-2002 για την επιτροπή κεφαλαιαγοράς, έλεγε: «Δημιουργούμε ένα τέρας που συγκεντρώνει όλες τις εξουσίες. Μόνο την τέταρτη εξουσία δεν έχει. Δεν την ελέγχει κανένας».\nΠροκόπης Παυλόπουλος, 01-08-2002, έλεγε: «Ο κανόνας στην ΕΕ είναι ότι υπάρχει ανεξάρτητη Διοικητική αρχή που εποπτεύει τη νομιμότητα και τη διαφάνεια των συναλλαγών».\nΟ εισηγητής της Ν.Δ. Δημήτρης Κωστόπουλος στις 18-07-2002 έλεγε : «Θέλουμε μια ανεξάρτητη επιτροπή κεφαλαιαγοράς από ανθρώπους Κύρους ,που θα διορίζονται σύμφωνα με το άρθρο 101 Α του συντάγματος».\nΣήμερα που δεν θα νομοθετεί πλέον η βουλή αλλά το χρηματιστήριο που είναι Α.Ε., η κυβέρνηση ξεχνά τις δεσμεύσεις της.\nΑφήνει τη νομοθετική, τη δικαστική και την εκτελεστική εξουσία στους ιδιώτες και σε ένα διορισμένο από τον Υπουργό Οικονομίας και Οικονομικών όργανο.\nΤο αποκορύφωμα όμως της διάστασης λόγων και έργων έρχεται με το άρθρο 71 που αφορά στην προείσπραξη δημοσίων εσόδων .\nΓια το θέμα αυτό, ο σημερινός Πρωθυπουργός, στις 16 Ιουνίου του 2001, δήλωνε: « Η Κυβέρνηση αδυνατεί να διαχειριστεί το παρόν και κλέβει το μέλλον του τόπου. Με προεισπράξεις, προμέτοχα και τιτλοποιήσεις, αφαιρεί πόρους που ανήκουν στις επόμενες γενιές. Με νομοθετικές ρυθμίσεις και αδιαφανείς διαδικασίες δημιουργεί ένα δεύτερο, κρυφό χρέος».\nΑκριβώς τέσσερα χρόνια αργότερα η Κυβέρνηση της ΝΔ υιοθετεί τα ίδια, επεκτείνοντας επιπλέον την προείσπραξη μελλοντικών εσόδων και στα φορολογικά έσοδα που οι Κυβερνήσεις του ΠΑΣΟΚ είχαν εξαιρέσει.\nΠρόκειται, κυρίες & κύριοι συνάδελφοι, για πράξη που αποτελεί ομολογία για την κατάρρευση των εσόδων του προϋπολογισμού. Ενός προϋπολογισμού που ψήφισε μόνη της και μόνη της υλοποιεί σήμερα η Ν.Δ.\nΣύμφωνα με έγκυρη κυριακάτικη εφημερίδα θα έχουμε υστέρηση εσόδων 2,5 δις € ενώ η υπέρβαση δαπανών θα ξεπεράσει τα 500 εκατ. € ενώ το χρέος αυξάνεται με ρυθμό 1 δις € το μήνα .\nΓια τα παραπάνω κύριοι της Κυβέρνησης φταίει η δική σας έλλειψη στρατηγικής , η δική σας ανικανότητα να κάνετε πράξη τους στόχους και τις δεσμεύσεις σας.\nΚαταψηφίζουμε επί της αρχής το σύνολο αυτών των ρυθμίσεων :\nΓιατί βασικές θέσεις που υποστήριξε προεκλογικά η ΝΔ, όχι μόνο δεν τηρούνται, αλλά ανατρέπονται πλήρως .\nΓια τις αντισυνταγματικές και αντικοινοτικές ρυθμίσεις που μας καλεί να ψηφίσουμε\nΓια την υπέρμετρη επιβάρυνση του Έλληνα φορολογούμενου και του κοινωνικού συνόλου με χαριστικές ρυθμίσεις στις τράπεζες και τους επίδοξους αγοραστές .\nΓια την απαράδεκτη επίθεση που επιχειρεί η κυβέρνηση, ενάντια στο σύνολο των εργαζομένων ,για την ανατροπή των ασφαλιστικών και των εργασιακών τους δικαιωμάτων


Survivor 2: Σέξι και φέτες - Οι Μαχήτριες που θα μοιράσουν εγκεφαλικά [φωτογραφίες] | "Ενδείξεις-Αποδείξεις"\nSurvivor 2: Σέξι και φέτες - Οι Μαχήτριες που θα μοιράσουν εγκεφαλικά [φωτογραφίες]\nΑντίστροφα μετρά ο χρόνος για την πρεμιέρα του Survivor 2 στις 28 Ιανουαρίου και το κάστινγκ βρίσκεται στην τελική ευθεία. Σύμφωνα ...\nΑντίστροφα μετρά ο χρόνος για την πρεμιέρα του Survivor 2 στις 28 Ιανουαρίου και το κάστινγκ βρίσκεται στην τελική ευθεία. Σύμφωνα με πληροφορίες της εκπομπής «Φτιάξε Καφέ να στα Πω», την Παρασκευή θα υπογράψουν οι παίκτες και θα δοθούν στη δημοσιότητα οι λίστες με τους συμμετέχοντες στις δύο ομάδες, «Μαχητές» και «Διασήμους». Εν συνεχεία, Δευτέρα και Τρίτη οι παίκτες που επιλέγησαν θα περάσουν από τεστ κοπώσεως, ψυχολόγο και θα αρχίζουν να ετοιμάζουν βαλίτσα για Αγιο Δομίνικο.\nΜετά τα ονόματα των ανδρών που πιθανότατα θα συμμετέχουν στην ομάδα των Μαχητών, σήμερα αποκαλύφθηκαν και κάποια ονόματα... Μαχητριών. Σύμφωνα με πληροφορίες της ίδιας εκπομπής, σίγουρη πρέπει να θεωρείται η συμμετοχή δύο Κύπριων, της Ντάρια Εροχίνα, εστεμμένης σε κυπριακά καλλιστεία και της χορεύτριας Μελίνας Μεταξά. Επίσης, στο Survivor θα βρεθεί και η Φελίτσια Λαπάτη, ενώ έντονα ακούγεται και το όνομα της Μαρίας Σαμαρινού. Οσον αφορά στην ομάδα των Διασήμων, εκτός από την Ολγα Φαρμάκη, θα βρεθεί και η Κατερίνα Χαλικιά.\nΓνωστή και από τη σχέση της με τον Ηλία Βρεττό, η 27χρονη είναι κόρη του συζύγου της Ελλης Αγγελιδάκη, Γιάννη Τσαλαπάτη, από τον πρώτο γάμο του με την Ευαγγελία Κρητικού. Ζει στη Βουλιαγμένη, ως μοντέλο γυμνάζεται συστηματικά, σπούδασε δημοσιογραφία στη σχολή του ANT1, έκανε την πρακτική της στο «Πρωινό» στο πλευρό του Γιώργου Λιάγκα και της Φαίης Σκορδά, τα καλοκαίρια κάνει διακοπές με τη μαμά της και τα βράδια βγαίνει στα μπουζούκια. Η Φελίσια εμφανίζεται σε βιντεοκλίπ πολλών τραγουδιστών.\nΤο 2012 την είδαμε στο «Ολα θα αλλάξουν» του Κωνσταντίνου Αργυρού, ενώ τον επόμενο χρόνο έπαιξε στο «Μη Μιλάς» του Γιώργου Σαμπάνη. Το 2014 συνεργάστηκε με την κολλητή της Ιρένε Τροστ στο βιντεοκλίπ «Μαζί σου». Εκτός από μοντέλο, η Φελίσια είναι και fashion blogger, ενώ συχνάζει στο μαγαζί του Τζίμη Σταθοκωστόπουλου, «Υδρία», στην Πλάκα. Κάνει παρέα με τη Λάουρα Νάργες, την τραγουδίστρια Ιρένε Τροστ και είναι καλή φίλη με τον Δημήτρη Ουγγαρέζο.\nΗ Ελευθερία Παλαιολόγου ξεκίνησε από πυγμάχος, έγινε δημοσιογράφος και ξανά... πυγμάχος! Το 2001, από ένα τυχαίο γεγονός, ξεκίνησε να ασχολείται με τη δημοσιογραφία, μέχρι να την εγκαταλείψει λίγα χρόνια αργότερα για να επιστρέψει ξανά στην πυγμαχία. Σήμερα η Ελευθερία Παλαιoλόγου προπονεί παιδιά και μεγάλους που αγαπούν το συγκεκριμένο άθλημα, ενώ συμμετέχει σε αγώνες που κόβουν την ανάσα.\n"Ενδείξεις-Αποδείξεις": Survivor 2: Σέξι και φέτες - Οι Μαχήτριες που θα μοιράσουν εγκεφαλικά [φωτογραφίες]


To μπαρμπέρικο των rappers | Athens Voice\n05.04.2016 | 18:54\nTo «God's Barber» στην Καλογρέζα δεν είναι ακριβώς μπαρμπέρικο, ούτε ένα κλασικό κομμωτήριο. Είναι το στέκι των «Glac», μιας ομάδας παιδιών που γουστάρουν το rap και τα low skin fades\nΟ Γκόγκος παίζει ψαλίδια και ξυράφια στα δάχτυλα και έχει χέρια τίγκα στα μελάνια. Στα χέρια του είναι «χτυπημένη» όλη η ιστορία της rap σκηνής. Ο Γιάννης Γκόγκος είναι ο «God» και το μπαρμπέρικό του το «God’s Barber». Κουρείο-υπηρεσίες λάιφστάιλ (Haircuts-shape up-Fades-Shave) επεξηγεί το σύνθημα και παρακάτω βάζει τα πράγματα στη θέση τους το παρασύνθημα: «11 hours per day, 6 days per week, 4 barbers to choose and there is 1 God. Your arms too hard to box with God». Προσωπικά ενδιαφέροντα: Live Hard, Die Harder. Προσωπικές πληροφορίες: Street’s V.I.P.\nΠλατεία Αναπήρων στην Καλογρέζα. Ένα μικρό μαγαζάκι όπως εκείνα τα μπαρμπέρικα που βρίσκει κανείς χωμένα στη Νέα Υόρκη, με μπορντό τουβλάκια στους τοίχους, κάδρα με τους θεούς της μουσικής, tags και stickers εδώ κι εκεί, ένα stand με limited edition ρούχα της «HVNT clothing», ξυράφια, ψαλίδια, πινέλα, μπουκαλάκια, σπρέι, όλα τα εργαλεία ενός μπαρμπέρη, στιλάτα και ρετρό, παρατεταγμένα σαν στρατιωτάκια σε απόλυτη στοίχιση πάνω στον πάγκο της δουλειάς.\nΤρομερό συναίσθημα όταν ο δρόμος σε βγάζει στο «God’s Barber». Είναι το μόνο μέρος που λατρεύω να περιμένω στην ουρά γιατί ξέρω ότι θα δω παλιούς φίλους, θα κάτσω στο απέναντι παγκάκι για να ακούσω κάποιο φρέσκο ή classic κομμάτι Prodigy (mobdeep) ή L.E.P. Bogus Boys, Chicago Niggaz, μπορεί και κανένα couple του Hatemost. Η ατμόσφαιρα είναι τόσο cool που όποιος μπαίνει και κάθεται στο δερμάτινο καναπέ με τον καφέ του, χαλαρώνει. Σήμερα που πήγα εμφανίστηκε ο Πάρις (Pure Form των ΒΠ) για να κάνει ένα φρεσκάρισμα, μια χαρά τα είπαμε, ποτέ δεν προλαβαίνω να τον δω στα live. Γι’ αυτό υπάρχει ο Gogos, για να μη χανόμαστε!\n«Γεννήθηκα στην Αθήνα το 1987 και λόγω γειτονιάς φτιάξαμε μια παρέα παιδική, αναζητούσαμε τον ίδιο θησαυρό στα παραμύθια, ταίριαξαν τα χνώτα μας, κολλήσαμε. Είμαι περήφανος που όλοι μας καταφέραμε τελικά να κάνουμε αυτό που γουστάρουμε σαν επάγγελμα και ταυτόχρονα να είμαστε μαζί».\nΗ παιδική τότε παρέα από τα στενάκια της Αθήνας, σήμερα αναγνωρίζεται με το όνομα «Glac». Στα επίλεκτα μέλη της συγκαταλέγονται οι κορυφαίες ελληνικές rap μπάντες ΒΗΤΑ ΠΕΙΣ και ΕΠΙΛΕΚΤΟΙ, ο Gogos (που όταν δεν κουρεύει είναι από τους βασικούς DJs που ανοίγουν τις συναυλίες τους), graffiti artists, graphic designers, music producers, barbers, djs, ενδυματολόγοι, σχεδιαστές ρούχων (όπως ο Κώστας της HVNT clothing, που σε collaboration με τον Γιώργο έχουν δημιουργήσει τρεις ειδικές σειρές ρούχων που πουλιούνται και στο κουρείο) κι ένα σωρό άλλοι καλλιτέχνες που τους ενώνει μια αδελφική φιλία και αλληλοϋποστήριξη και οι μεγάλες τους αγάπες soul, funk, jazz και rap. Πηγαίνουν μαζί διακοπές, μαζί διασκεδάζουν, και όχι μόνο, μαζί απολαμβάνουν τους θριάμβους όταν το γήπεδο του Σπόρτινγκ βουλιάζει στα live τους.\n«Περπάτησα σε αρκετούς χώρους πριν καταλήξω τι θα κάνω στη ζωή μου. Η ιδέα έσκασε στο κεφάλι μου πριν δώδεκα χρόνια. Με έφτιαχνε ψυχολογικά να ασχοληθώ σοβαρά με το κομμάτι που λέγεται Barber. Ξεκίνησα από “home made” κατάσταση, σπίτι μου καθημερινά εμφανιζόταν όλο και περισσότερος κόσμος για να κουρευτεί. Εκεί κατάλαβα ότι έπρεπε να κάνω το επόμενο βήμα. Πραγματικά πήρε μεγάλη έκταση χωρίς να το περιμένω, ειδικά με την παρέα μου πολλές φόρες έκανα τον μπαμπά. Χαμός, δουλειά, χαβαλές και μουσική. Με την πάροδο του χρόνου με βρήκε ένας φίλος, ο Mr. Cuts, μου έκανε μια πρόταση κι έτσι έκανε την εμφάνισή του το μαγαζί, που είναι ο σκληρός μας πυρήνας. Με τη γέννηση του “God’s Barber” πριν δύο χρόνια δεν υπήρχε στην πόλη μας κάτι παρόμοιο, άρχισα να μαθαίνω το λεγόμενο “fade” (σβήσιμο του μαλλιού από το ξυρισμένο στο κοντό) πρώτα για εμένα, υπήρχε μεγάλη ανάγκη, το ζητούσα να μου το κάνουν και κανείς δεν ήξερε. Μετά ήρθαν οι φίλοι μου που είχαμε τις ίδιες ανάγκες κι έτσι άρχισα να κάνω practice πάνω τους, μεταφορά της τεχνικής από το You Tube - Tutorial στην πραγματικότητα. Το μαγαζί στις αρχές ξεκίνησε με 2 άτομα, μέσα σε δύο χρόνια καταλήξαμε να είμαστε τέσσερις τεχνίτες που ο κάθε ένας έχει το δικό του στιλ. Το crew αποτελείται από εμένα, τον Mr Cuts, τον Black Panther και τον Palace. Ο ένας συμπληρώνει τον άλλον».\nΣτον Gogo αρέσουν όλα τα αψεγάδιαστα κουρέματα. «Αν δεν είσαι ψυχαναγκαστικός, δεν κάνεις σωστή δουλειά». Και συμπληρώνει: «Κουρεύω μόνο άντρες, με τις γυναίκες δεν ξέρω, είναι κάτι άλλο απ’ αυτό που κάνω. Για ξύρισμα όμως δέχομαι όλες τις ηλικίες». Μετά το μπαρμπέρικο του Γκόγκου στην πόλη ξεφύτρωσαν κι ένα σωρό άλλα του είδους, αλλά «δεν τρέχει τίποτα, αντίθετα με χαροποιεί το γεγονός γιατί όλοι έχουν πατήσει πάνω στην τεχνική μου. Ελπίζω μόνο ο κάθε ένας από όλους αυτούς εκεί έξω να κάνει την πρότασή του, να τη στηρίξει με αγάπη, μην το κάνει από μόδα. Χαίρομαι, για όλους είναι καλό να υπάρχει ανταγωνισμός, με οποιοδήποτε ύφος, δεν με χαλάει, μας κάνει καλύτερους – μας ενδιαφέρει η εξέλιξη».\nΓια τη δουλειά του μάθαμε ότι εμπνέεται από ταινίες, video clips, φυσικά μουσική και από την καθημερινότητά του. Τα εργαλεία του είναι το παν για εκείνον, αγοράζει κάποια αναλώσιμα από το βρώμικο κέντρο της Αθήνας και τα υπόλοιπα προμηθεύεται από Γερμανία και Αμερική. Λατρεύει το ρετρό design γιατί έχει φοβερό στιλ. Η πελατεία του κυμαίνεται από 3 μέχρι 73 ετών! Και φυσικά πάρα πολλά άτομα από το εξωτερικό της ίδιας κουλτούρας, όταν έρχονται στην Αθήνα, κάνουν την απαραίτητη στάση στην Καλογρέζα για να πάρουν σειρά. Γιατί, είπαμε, υπάρχουν πολλά barbers shop to choose and there is 1 God!\nΙnfo: «Gods Barber Lives in Athens», πλατεία Αναπήρων 7, Καλογρέζα, 2102776193, Δευτ. 10.00-15.00 / Τρ.-Παρ 10.00-20.00 / Σάβ. 10.00-17.00, www.facebook.com/pages/Gods-Barber-Est